text:
Vana Ni Ripfumelo U Endla Swiboho Hi Vutlhari!
‘Hambeta u kombela hi ripfumelo, u nga kanakani nikatsongo.’—YAK. 1:6.
TINSIMU: 81, 70
1. I yini lexi endleke leswaku Kayini a endla xiboho lexi nga riki xinene naswona ku ve ni vuyelo byihi?
KAYINI a fanele a endla xiboho xa nkoka. A ta swi kota ku lawula mianakanyo yakwe yo biha, leswi a swi ta endla leswaku a tsakeriwa hi Yehovha. Kumbe a a ta pfumelela mianakanyo yakwe leswaku yi n’wi kucetela ku endla swilo swo biha leswi a swi ta endla leswaku a nga tsakeriwi hi Xikwembu. Ha swi tiva leswaku xiboho lexi Kayini a xi tekeke a xi nga ri xinene. Kayini u endle xiboho xo dlaya Avele makwavo. Xiboho xakwe xi endle leswaku a lahlekeriwa hi vuxaka bya yena ni Muvumbi.—Gen. 4:3-16.
2. Ha yini swi ri swa nkoka ku endla swiboho hi vutlhari?
2 Na hina hi fanele hi endla swiboho. A hi swiboho hinkwaswo swi vulaka vutomi ni rifu. Hambiswiritano, swiboho swo tala leswi hi swi endlaka swi nga hi khumba hi ndlela yo karhi. Kutani, loko hi endla swiboho leswinene, hi ta va ni ku rhula hi tiphina hi vutomi naswona a hi nge vi ni swiphiqo swo tala.—Swiv. 14:8.
3. (a) Leswaku hi kota ku endla swiboho hi vutlhari, hi fanele hi va ni ripfumelo eka yini? (b) Hi swihi swivutiso leswi hi nga ta swi kambisisa?
3 I yini leswi nga ta hi pfuna ku endla swiboho hi vutlhari? Hi fanele hi va ni ripfumelo eka Xikwembu, hi nga kanakani leswaku xi tiyimisele ku hi pfuna leswaku hi endla swiboho hi vutlhari. Nakambe hi fanele hi va ni ripfumelo eka leswi Rito ra Xikwembu ri swi vulaka ni le ka ndlela leyi xi endlaka swilo ha yona, ni ku tshemba ndzayo ya xona leyi huhuteriweke. (Hlaya Yakobo 1:5-8.) Loko hi ya hi tshinela ekusuhi na xona ni ku ya hi rhandza Rito ra xona hi ta ya hi xi tshemba swinene. Kutani, hi ta rhanga hi kambisisa leswi Rito ra Xikwembu ri swi vulaka hi nga si endla swiboho. Kambe hi nga endla njhani leswaku hi antswisa ndlela leyi hi endlaka swiboho ha yona? Xana leswi hi tiyimiseleke ku endla swiboho swi vula leswaku a hi fanelanga hi cinca swiboho sweswo?
HI FANELE HI TIENDLELA SWIBOHO
4. Hi xihi xiboho lexi Adamu a a fanele a xi endla naswona ku ve ni vuyelo byihi?
4 Ku sukela eku sunguleni, vanhu a va fanele va endla swiboho swa nkoka. Adamu a a fanele a hlawula loyi a ta n’wi yingisa exikarhi ka Muvumbi wakwe na Evha nsati wakwe. A a tiyimisele ku endla xiboho kambe u anakanya yini hi xiboho lexi a xi endleke? Nsati wakwe la hambukeke u n’wi kucetele ku endla xiboho xa vuphukuphuku lexi endleke leswaku a lahlekeriwa hi vutomi byakwe ni ku hanya eParadeyisini. Naswona leswi a ko va masungulo ya ku xaniseka. Ninamuntlha ha ha xaniseka hikwalaho ka xiboho xo biha lexi Adamu a xi endleke.
5. Hi fanele hi va ni langutelo rihi hi ku endla swiboho?
5 Van’wana va nga anakanya leswaku vutomi a byi ta tsakisa loko a hi nga endli swiboho. Xana na wena u titwa hi ndlela yoleyo? Tsundzuka, Yehovha a nga hi endlanga hi fana na tirhoboto, leti nga kotiki ku anakanya ni ku endla swiboho. Bibele yi hi dyondzisa ndlela leyi hi nga swi endlaka ha yona swiboho swa vutlhari. Yehovha u lava leswaku hi endla swiboho leswi nga ta hi vuyerisa. Anakanya hi swikombiso leswi landzelaka.
6, 7. Vaisrayele a va fanele va endla xiboho xihi xa vutlhari naswona ha yini a swi tika ku xi endla? (Vona xifaniso lexi nga eku sunguleni ka xihloko lexi.)
6 Loko va ri eTikweni leri Tshembisiweke, Vaisrayele a va fanele va endla xiboho xa nkoka, ku nga ku Gandzela Yehovha kumbe swikwembu swin’wana. (Hlaya Yoxuwa 24:15.) Swi nga ha vonaka onge a swi olove ngopfu ku endla xiboho xexo. Kambe xiboho xa vona, a xi ta vula vutomi kumbe rifu. Hi ku phindhaphindha, Vaisrayele va endle swiboho swa vuphukuphuku hambiloko Yehovha a va vekele Vaavanyisi. Va tshike ku gandzela Yehovha kutani va gandzela swikwembu swa mavunwa. (Vaav. 2:3, 11-23) Nakambe, anakanya hi leswi Vaisrayele va swi endleke endzhakunyana loko va fanele va endla xiboho. Muprofeta Eliya u va byele leswi a va fanele va swi hlawula, ku nga ku Tirhela Yehovha kumbe Bali xikwembu xa mavunwa. (1 Tih. 18:21) Eliya u tshinye Vaisrayele hileswi a va kanakana. U nga ha anakanya leswaku a swi olova ku endla xiboho lexi hikuva minkarhi hinkwayo swa vuyerisa ku tirhela Yehovha. Kahlekahle a swi nga ta twala ku va munhu a lava ku tirhela Bali xikwembu lexi nga pfuniki nchumu. Nilokoswiritano, Vaisrayele volavo a va ri “ni mianakanyo yimbirhi.” Hi vutlhari Eliya u va khutaze ku hlawula vugandzeri bya ntiyiso ku nga ku gandzela Yehovha.
7 Ha yini swi nga ha va swi va tikerile swinene Vaisrayele ku endla xiboho xa vutlhari? A va nga ha ri na ripfumelo eka Yehovha naswona a va nga ha n’wi yingisi. A va tinyikanga nkarhi wo dyondza hi Yehovha kumbe hi vutlhari byakwe naswona a va nga n’wi tshembi. Loko a va n’wi tshemba, leswi va swi dyondzeke a swi ta va swi va pfunile ku endla swiboho swa vutlhari. (Ps. 25:12) Nakambe, va pfumelele van’wana leswaku va va kucetela ni ku va endlela swiboho. Vanhu va le tikweni leri a va tshama eka rona lava a va nga n’wi gandzeli Yehovha, va kucetele Vaisrayele va va hambukisa. A ku ri khale Yehovha a va lemukisile hi mhaka yoleyo.—Eks. 23:2.
XANA HI FANELE HI PFUMELELA VAN’WANA VA HI ENDLELA SWIBOHO?
8. Hi yihi dyondzo ya nkoka leyi hi yi dyondzaka eka Vaisrayele emhakeni yo endla swiboho?
8 Swikombiso leswi hi buleke ha swona swi hi dyondzisa dyondzo leyi nga erivaleni. I vutihlamuleri bya hina hinkwerhu ku endla swiboho naswona leswaku hi endla swiboho swa vutlhari swi titshege hi ku va hi tiva ntiyiso wa le Bibeleni. Vagalatiya 6:5 yi hi tsundzuxa leswi: “Un’wana ni un’wana u ta rhwala ndzhwalo wakwe.” A hi fanelanga hi pfumelela van’wana va hi endlela swiboho. Ku ri na sweswo, hi fanele hi dyondza leswi nga swinene emahlweni ka Xikwembu kutani hi hlawula ku endla swona.
9. Ha yini swi ri ni khombo ku pfumelela van’wana va hi endlela swiboho?
9 Hi nga va pfumelela njhani van’wana leswaku va hi endlela swiboho? Ntshikilelo wa tintangha wu nga endla leswaku hi endla swiboho swo biha. (Swiv. 1:10, 15) Hambiswiritano, ku nga khathariseki ndlela leyi van’wana va ringetaka ku hi tshikilela ha yona, hi fanele hi yingisa leswi ripfalo ra hina leri leteriweke hi Bibele ri hi byelaka swona. Hakanyingi, loko hi pfumelela van’wana va hi endlela swiboho, hi va hi hlawula ku va ‘landzela.’ Loko hi ri karhi hi endla sweswo, hi va hi ri eku endleni ka xiboho, kambe sweswo swi ni khombo.
10. Pawulo u lemukise Vagalatiya hi yini?
10 Muapostola Pawulo u lemukise Vagalatiya hi khombo ro pfumelela van’wana va va endlela swiboho. (Hlaya Vagalatiya 4:17.) Van’wana evandlheni a va lava ku endlela van’wana swiboho leswaku va va hambanisa ni vaapostola. Ha yini? Vanhu volavo lava nga ni vutianakanyi a va tilavela xikhundlha. A va nga titsongahati naswona a va nga byi xiximi vutihlamuleri bya Vakrestekulobye bya ku tiendlela swiboho.
11. Hi nga va pfuna njhani van’wana leswaku va tiendlela swiboho?
11 Pawulo u hi vekele xikombiso lexinene hi ku xixima ntshunxeko wa vamakwavo vakwe wo tiendlela swiboho. (Hlaya 2 Vakorinto 1:24.) Namuntlha, vakulu va fanele va tekelela Pawulo loko va nyikela ndzayo etimhakeni leti khumbaka xiboho xa munhu hi yexe. Swa va tsakisa loko va bula ni ntlhambi hi rungula leri sekeriweke eBibeleni. Hambiswiritano, vakulu va tshika vamakwerhu va tiendlela swiboho. Leswi swa twala tanihi leswi hinkwerhu hi nga ta rhwala ndzhwalo wa hina. Hi leyi dyondzo ya nkoka: Hi nga pfuna van’wana ku twisisa ndzayo ya le Bibeleni leyi nga va pfunaka exiyin’weni xa vona. Hambiswiritano, hi fanele hi tsundzuka leswaku van’wana va ni vutihlamuleri byo tiendlela swiboho. Loko va endla swiboho hi vutlhari va ta vuyeriwa. Swi le rivaleni leswaku hi fanele hi papalata ku anakanya leswaku hi ni vutihlamuleri byo endlela vamakwerhu swiboho.
U NGA ENDLI SWIBOHO U HLUNDZUKILE
12, 13. Ha yini swi ri ni khombo ku endla swiboho loko u hlundzukile kumbe u tshikilelekile?
12 Vanhu vo tala va tala ku vula va ku: Endla leswi mbilu ya wena yi ku byelaka swona. Kambe ku endla tano swi nga ha va ni khombo naswona swi lwisana ni Matsalwa. Bibele yi hi tsundzuxa leswaku a hi fanelanga hi pfumelela timbilu ta hina leti nga hetisekangiki ti hi lawula loko hi endla swiboho. (Swiv. 28:26) Rungula ra le Bibeleni ri kombisa vuyelo byo biha lebyi vaka kona loko hi yingisa timbilu ta hina. Xiphiqo lexikulu hi leswaku “mbilu yi kanganyisa ngopfu ku tlula hinkwaswo naswona yi ni khombo.” (Yer. 3:17; 13:10; 17:9; 1 Tih. 11:9) Kutani ku nga endleka yini eka hina loko hi yingisa timbilu ta hina?
13 Mbilu ya Mukreste i ya nkoka swinene, hi yona mhaka hi lerisiweke ku rhandza Yehovha hi timbilu ta hina hinkwato ni ku rhandza vaakelani va hina ku kota loko hi tirhandza. (Mat. 22:37-39) Matsalwa lawa hi buleke ha wona eka ndzimana leyi hundzeke ma kombisa khombo ro pfumelela ndlela leyi hi titwaka ha yona yi lawula mianakanyo ni swiendlo swa hina. Hi xikombiso, ku nga endleka yini loko hi endla swiboho hi hlundzukile? Nhlamulo ya xivutiso xexo yi le rivaleni loko hi tshame hi swi endla enkarhini lowu hundzeke. (Swiv. 14:17; 29:22) Nakambe xana munhu loyi a tshikilelekeke a nga swi kota ku endla swiboho leswinene? (Tinhl. 32:6-12; Swiv. 24:10) Tsundzuka leswaku Rito ra Xikwembu ri kombisa vutlhari bya ku va “hlonga ra nawu wa Xikwembu.” (Rhom. 7:25) Swi le rivaleni, leswaku ndlela leyi hi titwaka ha yona yi nga hi hambukisa loko hi yi pfumelela leswaku yi hi lawula loko hi endla swiboho swa nkoka.
HI RINI LAHA HI FANELEKE HI CINCA SWIBOHO LESWI HI SWI ENDLEKE?
14. Hi swi tiva njhani leswaku minkarhi yin’wana swi fanerile ku cinca swiboho leswi hi swi endleke?
14 Hi fanele hi endla swiboho swa vutlhari. Hambiswiritano, sweswo a swi vuli swona leswaku hi fanele hi ala ku cinca swiboho leswi hi swi endleke. Minkarhi yin’wana hi va hi endla kahle loko hi tlhela hi kambisisa swiboho swa hina kutani hi swi cinca loko swi fanerile. Xiya xikombiso xa Yehovha loko a tirhisana ni Vaninivha enkarhini wa Yonasi. “Xikwembu xa ntiyiso xi vona mintirho ya vona, leswaku va tlherile endleleni ya vona yo biha; kutani Xikwembu xa ntiyiso xi tisola hikwalaho ka khombo leri xi vuleke leswaku xi ta va tisela rona; hikwalaho a xi ri tisanga.” (Yon. 3:10) Endzhaku ka loko Vaninivha va hundzukile, Yehovha u cince xiboho xakwe. Hi ku endla tano, a kombisa leswaku wa anakanyela, wa titsongahata naswona u ni tintswalo. Nakambe ku hambana ni vanhu, Xikwembu a xi endli swiboho xi nga anakanyanga hambiloko xi hlundzukile.
15. I yini leswi nga endlaka leswaku hi cinca swiboho swa hina?
15 Ku ni swilo leswi nga endlaka leswaku hi tlhela hi kambisisa swiboho swa hina. Ku nga ha va ku cinca ka swiyimo. Minkarhi yin’wana Yehovha u cince xiboho lexi a xi endleke loko swiyimo swi cinca. (1 Tih. 21:20, 21, 27-29; 2 Tih. 20:1-5) Nakambe hi nga kuma rungula lerintshwa leri nga hi nyikaka xivangelo lexi twalaka xo cinca xiboho xa hina. Hosi Davhida a a nyikiwe rungula leri hoxeke mayelana na Mefiboxete ntukulu wa Sawulo. Loko Davhida a kume rungula leri nga rona, u cince xiboho xakwe. (2 Sam. 16:3, 4; 19:24-29) Na hina minkarhi yin’wana swi nga ha lava leswaku hi endla tano.
16. (a) I yini leswi nga hi pfunaka ku endla swiboho swa vutlhari? (b) Ha yini hi fanele hi kambisisa swiboho leswi hi swi endleke enkarhini lowu hundzeke naswona hi nga swi kambisisa njhani?
16 Rito ra Xikwembu ri hi tsundzuxa leswaku hi nga vi ni magugu loko hi fanele hi endla swiboho swa nkoka. (Swiv. 21:5) Loko hi tinyika nkarhi wo kumisisa vuxokoxoko hinkwabyo emhakeni yoleyo, hi ta endla xiboho lexinene. (1 Tes. 5:21) Nhloko ya ndyangu yi fanele yi sungula yi endla ndzavisiso eMatsalweni ni le ka minkandziyiso ya hina naswona yi fanele yi kambisisa tindlela tin’wana ni ku twa mavonelo ya swirho swa ndyangu wa yona loko yi nga si endla xiboho. Tsundzuka leswaku Xikwembu xi byele Abrahama leswaku a yingisa leswi nsati wakwe a swi vulaka. (Gen. 21:9-12) Vakulu na vona va fanele va endla ndzavisiso. Loko va anakanyela va tlhela va titsongahata, a va nge anakanyi leswaku vamakwerhu a va nge he va xiximi loko va kuma rungula lerintshwa leri lavaka leswaku va cinca swiboho leswi se va swi endleke. Loko swi fanerile va fanele va tiyimisela ku cinca ndlela leyi va anakanyaka ni ku endla swiboho ha yona naswona hinkwerhu hi fanele hi tekelela xikombiso xa vona. Leswi swi nga endla leswaku vandlha ri va ni ku rhula ri tlhela ri hleleka.—Mint. 6:1-4.
ENDLA HILAHA U BOHEKE HAKONA
17. I yini lexi nga hi pfunaka leswaku hi endla swiboho leswinene?
17 Swiboho swin’wana i swa nkoka ku tlula swin’wana. Swiboho swa nkoka swi lava leswaku hi rhanga hi anakanyisisa kahle ni ku khongela ha swona naswona sweswo swi nga ha teka nkarhi wo leha. Vamakwerhu van’wana va fanele va endla xiboho xo nghenela vukati ni ku hlawula munghana wa vukati. Xiboho xin’wana xa nkoka swinene i xa ku nghenela ntirho wa nkarhi hinkwawo lowu tisaka mikateko yo tala. Eka swiyimo swo tano, i swa nkoka ku va hi tshemba leswaku Yehovha u ta hi pfuna leswaku hi kota ku endla swiboho swa vutlhari. (Swiv. 1:5) Kutani, i swa nkoka ku teka Bibele tanihi xihlovo xa xitsundzuxo ni ku lava nkongomiso wa Yehovha hi xikhongelo. Nakambe tsundzuka leswaku Yehovha u ta hi nyika timfanelo leti hi ti lavaka leswaku hi kota ku endla swiboho leswi fambisanaka ni ku rhandza kakwe. Loko u fanele u endla xiboho xa nkoka, tivutise leswi: ‘Xana xiboho lexi xi kombisa leswaku ndzi n’wi rhandza swinene Yehovha? Xana xi ta endla leswaku ndzi tsaka ni ku endla leswaku ndyangu wa mina wu va ni ku rhula?’ Xana xi ta kombisa leswaku ndzi lehisa mbilu ni musa?’
18. Ha yini Yehovha a lava leswaku hi tiendlela swiboho?
18 Yehovha a nga hi sindzisi leswaku hi n’wi rhandza ni ku n’wi gandzela. Xexo i xiboho xa hina. Leswi a hi nyikeke ntshunxeko wo tihlawulela u xixima vutihlamuleri ni mfanelo ya hina yo ‘tihlawulela’ loko hi lava ku n’wi tirhela. (Yox. 24:15; Ekl. 5:4) Kambe u lava leswaku hi endla hilaha hi boheke hakona loko hi endla swiboho leswi fambisanaka ni ku rhandza kakwe. Loko hi tshemba ndlela leyi Yehovha a endlaka swilo ha yona swin’we ni misinya ya milawu yakwe, hi ta endla swiboho leswinene naswona hi ta endla hilaha hi boheke hakona.—Yak. 1:5-8; 4:8.


c: text/html

text:
NHLOKOMHAKA YA XIFUNENGETO | LOKO U FERIWA HI LOYI U N’WI RHANDZAKA
Xana Swi Hoxile Ku Rila Loko U Feriwile?
Xana u tshama u karhatiwa hi vuvabyi swa xinkarhana? Kumbexana u hatle u hola lerova u rivala ku vava loku u ku tweke. A swi vi tano loko u ri ni gome. Dok. Alan Wolfelt, ebukwini yakwe leyi nge Healing a Spouse’s Grieving Heart u tsale a ku: “A swi koteki ku ‘hlula’ gome.” Hambiswiritano, u tlhele a ku: “Hi ku famba ka nkarhi ni hi ku seketeriwa hi vanhu van’wana, gome ra wena ri ta antswa.”
Hi xikombiso, anakanya ndlela leyi Abrahama a titweke ha yona loko nsati wakwe a file. Bibele yi vula leswaku ‘Abrahama u sungule rilela Sara.’ Xiga lexi nge ‘u sungule’ xi kombisa leswaku swi n’wi tekele nkarhi ku langutana ni gome rakwe. * Xikombiso xin’wana i xa Yakobe, loyi a kanganyisiweke hi ku byeriwa leswaku n’wana wakwe Yosefa u dlayiwe hi xivandzana. U rile “masiku yo tala” naswona swirho swa ndyangu wakwe a swi nga swi koti ku n’wi chavelela. Endzhaku ka malembe yo hlayanyana, a a ha ri ni gome ra rifu ra Yosefa.
Ninamuntlha swi tano eka vo tala lava nga ni gome ro feriwa hi munhu loyi a va n’wi rhandza ngopfu. Kambisisa swikombiso swimbirhi leswi landzelaka.
“Nuna wa mina Robert, u fe hi July 9, 2008. Mixo lowu mhangu yi endlekeke ha wona a wu fana ni wa masiku man’wana. Endzhaku ka loko hi fihlurile, hilaha a hi tolovele ku endla hakona loko a ya entirhweni, hi tswontswanile, hi angarhana, a ndzi byela leswaku ‘wa ndzi rhandza’ na mina ndzi vula tano. Mbilu ya mina ya ha vava hambileswi se ku hundzeke malembe ya tsevu. Ndzi anakanya leswaku a ndzi nge pfuki ndzi rivale hi rifu ra Rob.”
—Gail, loyi nga ni malembe ya 60.
“Hambileswi ndzi nga ni malembe yo tlula 18 ndzi feriwe hi nsati wa mina loyi a a ndzi n’wi rhandza, ndza ha n’wi kumbuka naswona ndza ha ri ni gome. Loko ndzi vona nchumu lowu kokaka mahlo, ndzi anakanya hi yena kutani ndzi tivutisa leswaku a ta titwa njhani hi ku vona leswi ndzi swi vonaka.”
—Etienne, loyi a nga ni malembe ya 84.
Swi le rivaleni leswaku i swa ntumbuluko ku twa ku vava ko tano ni ku va ni gome leri tekaka nkarhi wo leha. Un’wana ni un’wana u langutana ni gome hi ndlela yakwe naswona ku ta va ku nga ri vutlhari ku sola ndlela leyi munhu a langutanaka ni gome ha yona. Hi nkarhi lowu fanaka, hi fanele hi papalata ku tivona nandzu loko ndlela leyi hi langutanaka ni gome ra hina ha yona yi nga lawuleki. Hi nga langutana njhani ni gome?
^ ndzim. 4 Isaka n’wana wa Abrahama na yena u ve ni gome leri tekeke nkarhi wo leha. Hilaha hi swi voneke hakona eka xihloko lexi nge “Tekelela Ripfumelo Ra Vona” lexi nga enkandziyisweni lowu, Isaka a ha ri ni gome ro feriwa hi mana wakwe Sara, loyi se a ri ni malembe manharhu a file.

robotstxt: allowed

filter: keep


text:
Dyondzo 110: Timotiya—Mupfuni Lontshwa Wa Pawulo
Jaha leri u ri vonaka laha leri nga na muapostola Pawulo i Timotiya. Timotiya a a tshama ni ndyangu wa ka vona eListra. Vito ra mana wakwe i Yunisi kasi kokwa wakwe i Luwisa.
A ku ri ra vunharhu Pawulo a endzela eListra. Kwalomu ka lembe kumbe ku tlula, Pawulo na Barnaba va tshame va ta laha va ta chumayela. Kutani Pawulo u tlhele a vuya ni munghana wa yena Silasi.
Xana wa swi tiva leswaku Pawulo u te yini eka Timotiya? U te: ‘Xana u nga tsakela ku famba na mina na Silasi? U nga hi pfuna ku chumayela vanhu lava nga etindhawini ta le kule.’
Timotiya u hlamule a ku: ‘Ina, ndzi nga swi tsakela.’ Endzhakunyana Timotiya u siye ndyangu wa ka vona a famba na Pawulo na Silasi. Kambe, hi nga si kambisisa hi ta riendzo ra vona, a hi voneni leswaku ku humelela yini hi Pawulo. Se a ku hundze malembe ya kwalomu ka 17 ku sukela loko Yesu a humelele eka yena endleleni yo ya eDamaska.
Tsundzuka, Pawulo u ye eDamaska ku ya xanisa vadyondzisiwa va Yesu, kambe yena hi yexe u ve mudyondzisiwa! Endzhakunyana valala van’wana a va kunguhata ku dlaya Pawulo hikuva a va nga swi lavi leswaku a dyondzisa hi ta Yesu. Kambe vadyondzisiwa va pfune Pawulo leswaku a baleka. Va n’wi hoxe exirhundzwini va n’wi ehlisa hi le rirhangwini ra muti.
Endzhaku ka sweswo Pawulo u ye eAntiyoka a ya chumayela kona. Hi kona laha valandzeri va Yesu va nga sungula ku vuriwa Vakreste kona. Kutani Pawulo na Barnaba va suke eAntiyoka va rhumeriwa ematikweni ya le kule va ya chumayela kona. Rin’wana ra madoroba lawa va ma endzeleke i Listra, laha Timotiya a humaka kona.
Kutani endzhaku ka lembe, Pawulo u tlhelele eListra eriendzweni ra yena ra vumbirhi. Loko Timotiya a famba na Pawulo na Silasi, xana wa swi tiva leswaku va ye kwihi? Languta mepe, kutani u kambisisa tin’wana ta tindhawu leti.
Va rhange va ya emutini wa le kusuhi wa Ikoniya, kutani ra vumbirhi va ya eka muti lowu landzelaka wa Antiyoka. Endzhaku va fambe kukondza va ya fika eTrowasi, kutani va hundzela eFilipiya, eTesalonika ni le Beriya. Xana wa yi vona Atena emepeni? Pawulo u chumayerile kwalaho. Endzhaku ka sweswo va hete lembe ni hafu va ri karhi va chumayela eKorinto. Eku heteleleni va fike va yima swa xinkarhana aEfesa. Kutani va tlhelela eKhezariya hi byatso, va famba va ya fika eAntiyoka, laha Pawulo a a tshama kona.
Kutani Timotiya u fambe mpfhuka wo leha swinene a pfuna Pawulo ku chumayela “mahungu lamanene” ni ku sungula mavandlha yo tala ya Vukreste. Xana loko u kula u ta rhandza ku va nandza wa Xikwembu la tshembekaka ku fana na Timotiya?
Mintirho 9:19-30; 11:19-26; tindzima 13 ku ya fika eka 17; 18:1-22.
1. Rhoma; 2. Melita; 3. Beriya; 4. Tesalonika; 5. Korinto; 6. Filipiya; 7. Atena; 8. Kreta; 9. Trowasi; 10. Efesa; 11. Mileta; 12. Kolosa; 13. Antiyoka; 14. Ikoniya; 15. Listra; 16. Kipra; 17. Antiyoka; 18. Khezariya; 19. Yopa; 20. Damaska; 21. Yerusalema; 22. Lwandle Lerikulu (Mediteraniya)
Swivutiso
- I mani jaha leri nga laha xifanisweni, xana ri tshama kwihi naswona i mani vito ra mana wa rona ni ra kokwa wa rona?
- Xana Timotiya u te yini loko Pawulo a n’wi vutisa leswaku wa swi tsakela ku famba na Silasi na Pawulo eku chumayeleni ka vanhu etindhawini ta le kule?
- Hi kwihi laha valandzeri va Yesu va sunguleke kona ku vuriwa Vakreste?
- Hi wahi mavito ya miti yin’wana leyi Pawulo, Silasi na Timotiya va yi endzeleke loko va suka eListra?
- Timotiya u n’wi pfune njhani Pawulo, naswona hi xihi xivutiso lexi vantshwa namuntlha va faneleke va tivutisa xona?
Swivutiso swo engetela
- Hlaya Mintirho 9:19-30.
Muapostola Pawulo u byi kombise njhani vuxiyaxiya loko a kanetiwa hileswi a a chumayela mahungu lamanene?
- Hlaya Mintirho 11:19-26.
Xana mhaka leyi tsariweke eka Mintirho 11:19-21, 26 yi swi kombisa njhani leswaku moya wa Yehovha wu kongomisa ntirho wo chumayela?
- Hlaya Mintirho 13:13-16, 42-52.
Mintirho 13:51, 52 yi swi kombisa njhani leswaku vadyondzisiwa a va pfumelanga leswaku ku kanetiwa ku va heta matimba?
- Hlaya Mintirho 14:1-6, 19-28.
Xana marito lama nge “va va nyikela eka Yehovha,” ma hi pfuna njhani leswaku hi nga vileli loko hi ri karhi hi pfuna vanhu lava ha riki vantshwa evandlheni?
- Hlaya Mintirho 16:1-5.
Xana ku pfumela ka Timotiya ku yimba swi wu kandziyisa njhani nkoka wa ku endla “swilo hinkwaswo hikwalaho ka mahungu lamanene”?
- Hlaya Mintirho 18:1-11, 18-22.
Xana Mintirho 18:9, 10 yi kombisa yini malunghana ni ku katseka ka Yesu eku kongomiseni ka ntirho wo chumayela, naswona leswi swi endla hi tiyiseka hi yini namuntlha?


text:
NHLOKO-MHAKA YA XIFUNENGETO: KU PFUXIWA KA YESU
Ku Pfuxiwa Ka Yesu
—Xana Ku Endlekile Hakunene?
HERODOTUS, n’wamatimu wa Mugriki loyi a hanyeke eka malembe ya 2 500 lama hundzeke u hlamusele xitori malunghana ni Vaegipta va le nkarhini wakwe. U tsale a ku: “Eminkhubyeni ya vavanuna lava fuweke, endzhaku ka swakudya swa nimadyambu, wanuna u khoma xifaniso lexi endliweke hi pulanga xa ntsumbu lowu nga endzeni ka bokisi ra vafi, lexi pendiweke ni ku kovotliwa, lexi leheke xisungunu xin’we kumbe swimbirhi. Hi ku endla sweswo u kombisa un’wana ni un’wana loyi a nga kona leswaku ‘Nwanani mi tsaka hikuva loko mi fa mi ta pfumala vutomi ku fana ni xifaniso lexi.’”
Langutelo rolero hi vutomi ni rifu a ri nga hlamarisi eka Vaegipta. Namuntlha, xiga lexi nge “Dyanani, mi nwa kutani mi tsaka” a xa ha ri xa nkoka. Loko vutomi byi hela loko u fa, ha yini u nga tiphini wa ha hanya? Ha yini u tikarhatela ku endla leswi nga swinene? Loko ku ri leswaku loko munhu a fa hi wona makumu yakwe, swa twala ku hanyela ra namuntlha ntsena. Muapostola Pawulo u veke mhaka yoleyo erivaleni. U hlamusele langutelo ra vanhu lava nga pfumeliki eka ku pfuxiwa ka vafi, hi ku vula a ku: “Loko lava feke va nga ta pfuxiwa, ‘a hi dyeni hi nwa, hikuva mundzuku hi ta fa.’”—1 Vakorinto 15:32.
I ntiyiso leswaku Pawulo a a nga pfumeli leswaku lava feke a va ta rivariwa hilaha ku heleleke. A a tiyiseka leswaku vanhu lava feke a va ta tlhela va hanya, va ri ni ntshembo wa leswaku a va nga ta tlhela va fa ni siku ni rin’we. Ntshembo wolowo a wu titshege hi xiendlakalo xa nkoka swinene lexi nga ntiyiso naswona a xi teka xi ri lexi nga kanetiwiki, ku nga ku pfuxiwa * ka Kreste Yesu. Entiyisweni, ku pfuxiwa ka vafi a ku ri xona ntsena xiendlakalo lexikulu lexi tiyiseke ripfumelo ra vadyondzisiwa vo sungula.
Kambe, xana ku pfuxiwa ka Yesu ku vula yini eka hina? Xana hi swi tiva njhani leswaku ku endlekile hakunene? A hi voneni ndlela leyi Pawulo a ti hlamuseleke ha yona timhaka leti loko a tsalela Vakreste lava a va tshama eKorinto.
KU VURIWA YINI HI LOKO KRESTE A A NGA PFUXIWANGA?
Vakreste van’wana va le Korinto wa khale a va pfilunganyiwa hi mhaka leyi naswona van’wana a va nga tshembi leswaku ku pfuka ka vafi ku ta va kona hakunene. Eka papila rakwe ro sungula leri a ri tsaleleke Vakreste va kwalaho, muapostola u xaxamete vuyelo bya loko ku ri hileswaku ku pfuxiwa ka vafi a ku nga ri ntiyiso. U tsale a ku: “Loko hakunene ku pfuka ka vafi ku nga ri kona, na Kreste a nga pfuxiwanga. Kambe loko Kreste a nga pfuxiwanga, ku chumayela ka hina i ka hava hakunene, ni ripfumelo ra hina i ra hava. Ku tlula kwalaho, hi kumiwa hi ri timbhoni ta mavunwa malunghana ni Xikwembu . . . Ripfumelo ra n’wina a ri tirhi nchumu; ma ha ri eswidyohweni swa n’wina. . . . Ni lava va etleleke eku feni evun’weni na Kreste va lovele makumu.”—1 Vakorinto 15:13-18.
“U humelele eka vamakwerhu vo tlula 500 hi nkarhi wun’we . . . Endzhaku ka sweswo u humelele eka Yakobo, kutani a humelela eka vaapostola hinkwavo; kambe eku heteleleni ka hinkwaswo u humelele ni le ka mina.”—1 Vakorinto 15:6-8
Pawulo u sungule hi marito lawa ma nga solekiki nikatsongo: Loko ku ri hileswaku vafi a va nge pfuxiwi, kutani Kreste loyi a feke a ta va a nga pfuxeriwanga evuton’wini. Loko ku ri hileswaku Kreste a nga pfuxiwanga, xana vuyelo bya kona a byi ta va byihi? Kutani ku chumayeriwa ka mahungu lamanene a ku ta va ka hava, mavunwa lamakulu. Loko ku ri hileswaku ku pfuxiwa ka Kreste a hi ntiyiso, kutani leswi swi khumba ndlela leyi hi titwisisaka ha yona tidyondzo tin’wana ta nkoka ta Bibele malunghana ni vuhosi bya Xikwembu, vito ra xona, Mfumo wa xona ni ku ponisiwa ka hina. Loko ku ri hileswaku ku pfuxiwa ka vafi a ku endlekanga, rungula leri Pawulo ni vaapostola van’wana va ri chumayeleke a ri ta va ra hava kumbe leri nga pfuniki nchumu.
A ku ta landzela ni vuyelo byin’wana. Loko ku ri hileswaku Kreste a nga pfuxiwanga eku feni, swi vula leswaku leswi Vakreste va swi pfumelaka i mavunwa. Ku tlula kwalaho, Pawulo ni van’wana a va ta va vulavule mavunwa ku nga ri hi ku pfuxiwa ka Yesu ntsena kambe ni hi loyi ku vuriweke leswaku u n’wi pfuxile, ku nga Yehovha Xikwembu. Nakambe, mhaka ya leswaku Kreste u “fele swidyoho swa hina” na yona a yi nga ta va ntiyiso—hikuva loko Muponisi hi byakwe a nga pfuxiwanga eku feni a a nga ta pfuxa van’wana. (1 Vakorinto 15:3) Leswi a swi ta vula leswaku Vakreste lava feke, ni lava dlaweleke ripfumelo, va fe va ri ni ntshembo lowu nga riki wa ntiyiso wa leswaku va ta pfuxiwa.
Pawulo u gimete hi ku vula a ku: “Loko hi ve ni ntshembo eka Kreste evuton’wini lebyi ntsena, hi hina hi faneleke ku tweriwa vusiwana ngopfu ku tlula vanhu hinkwavo.” (1 Vakorinto 15:19) Pawulo ku fana ni Vakreste van’wana, u lahlekeriwile, a xanisiwa, a tiyisela nxaniso ni ku langutana ni rifu hileswi a pfumela eka ku pfuxiwa ka vafi. A swi ta va swi nga pfuni nchumu hakunene loko ku ri hileswaku ku pfuxiwa ka vafi a ku ri mavunwa!
XIVANGELO XO VA U KHOLWA
Pawulo a nga ehleketi leswaku leswi Vakreste va pfumelaka eka swona a swi sekeriwe eka mavunwa. A a swi tiva leswaku Yesu u pfuxiwe eku feni naswona u katsakanyele Vakorinto vumbhoni byebyo bya leswaku, “Kreste u fele swidyoho swa hina hi ku ya hi Matsalwa; ni leswaku u lahliwile, ina, leswaku u pfuxiwile esikwini ra vunharhu hi ku ya hi Matsalwa; ni leswaku u humelele eka Khefasi, ivi a humelela eka lava 12.” * Hiloko Pawulo a engetela a ku: “Endzhaku ka sweswo u humelele eka vamakwerhu vo tlula 500 hi nkarhi wun’we, lava vo tala va vona va ha riki kona nisweswi, kambe van’wana va etlele eku feni. Endzhaku ka sweswo u humelele eka Yakobo, kutani a humelela eka vaapostola hinkwavo; kambe eku heteleleni ka hinkwaswo u humelele ni le ka mina.”—1 Vakorinto 15:3-8.
Pawulo u sungule hi marito lama tshembekaka ya leswaku Kreste u fele swidyoho swa hina, u lahliwile naswona u pfuxiwile. I yini lexi endleke leswaku Pawulo a tiyiseka hi mhaka yoleyo? Xivangelo xin’wana lexi endleke leswaku a tiyiseka a ku ri vumbhoni bya vanhu vo tala lava swi voneke hi mahlo. Yesu loyi a pfuxiweke u humelele eka vanhu, (ku katsa na Pawulo hi byakwe), mintlawa leyitsongo hambi ku ri ntshungu wa vanhu lava endlaka 500, lava vo tala va vona va nga kanakanangiki loko va twa mahungu ya leswaku Yesu u pfuxiwile! (Luka 24:1-11) Vanhu vo tala lava swi voneke hi mahlo a va ha hanya esikwini ra Pawulo naswona un’wana ni un’wana a a ta ya eka vona a ya tiyisekisa mhaka yoleyo. (1 Vakorinto 15:6) Mbhoni yin’we kumbe timbirhi ti nga ha bakanyeriwa etlhelo hi ku olova, kambe ku nga ri vumbhoni bya timbhoni leti ti swi voneke hi mahlo ta 500 kumbe ku tlula.
Nakambe xiya leswaku Pawulo u yi boxe kambirhi mhaka ya leswaku rifu, ku lahliwa ni ku pfuxiwa ka Yesu a ku ya “hi ku ya hi Matsalwa.” Swiendlakalo sweswo swi tiyisekisa leswaku vuprofeta bya Matsalwa ya Xiheveru malunghana na Mesiya byi ve ntiyiso, xisweswo swi kombisa leswaku hakunene Yesu a a ri Mesiya loyi a tshembisiweke.
Ku nga khathariseki vumbhoni bya timbhoni leti swi voneke hi mahlo ni bya Matsalwa, a ku ri ni vanhu lava a va kanakana leswaku Yesu u pfuxiwile lava ni sweswi va ha riki kona. Van’wana va vula leswaku miri wakwe wu yiviwe hi vadyondzisiwa vakwe lava hi nkarhi wolowo a va tivula timbhoni ta ku pfuxiwa kakwe. Hambiswiritano, vadyondzisiwa a va nga ri na matimba kumbe nkucetelo wo hlula varindzi lava nga Varhoma lava a va vekiwe enyangweni wa sirha-bakwa. Van’wana va vula leswaku loko Yesu a humelela endzhaku ka loko a pfuxiwile a a ri xipuku. Ku hambana ni mhaka yoleyo, u humelele eka vanhu vo tala hi minkarhi yo hambana. Nakambe, xana swa twala ku kholwa leswaku xipuku xi nga sweka ni ku phamela vanhu nhlampfi, ku fana na Yesu la pfuxiweke eGaleliya? (Yohane 21:9-14) Xana xipuku lexi fanaka na munhu xi nga byela lava xi vonaka leswaku va xi khumba?—Luka 24:36-39.
Hambiswiritano, van’wana va vula leswaku ku pfuxiwa ka vafi a ku ri vuxisi lebyi hlanganisiweke hi vadyondzisiwa. Kambe xana vuyelo bya kona a ku ta va ku ri byihi hi ku endla tano? Ku nyikela vumbhoni hi ku pfuxiwa ka vafi swi endle leswaku vadyondzisiwa va hlekuriwa, va xanisiwa ni ku dlayiwa. Ha yini a va ta tipeta ekhombyeni leswaku va seketela mavunwa? Ku tlula kwalaho, va nyikele vumbhoni bya vona ro sungula eYerusalema, emahlweni ka vakaneti va vona, lava a va lunghekele ku va sola.
Ku pfuxiwa ka vafi a ku ri nchumu lowu nyikeke vadyondzisiwa xivindzi xo nyikela vumbhoni hi Hosi ya vona ku nga khathariseki nxaniso. Mhaka ya ku pfuxiwa ka vafi yi ve xiphemu xa ripfumelo ra Vakreste. Vakreste vo sungula a va petanga vutomi bya vona ekhombyeni ntsena leswaku va ta nyikela vumbhoni hi mudyondzisi wo tlhariha loyi a dlayiweke. Va pete vutomi bya vona ekhombyeni leswaku va twarisa ta ku pfuxiwa ka Yesu hikuva a ku kombisa leswaku a a ri Kreste, N’wana wa Xikwembu, ku nga munhu loyi a nga ni matimba loyi a a va seketela ni ku va kongomisa. Ku pfuxiwa kakwe a ku vula leswaku na vona a va ta pfuxiwa eku feni. Entiyisweni loko Yesu a a nga pfuxiwanga eku feni, a ku nga ta va ni Vukreste. Loko Yesu a a nga pfuxiwanga eku feni, a hi nga ta twa hi ta yena nikatsongo.
Kambe, xana ku pfuxiwa ka Kreste ku vula yini eka hina namuntlha?
^ ndzim. 5 EBibeleni, rito ra Xigriki leri hundzuluxeriweke ri ku “ku pfuxiwa eku feni” hi ku kongoma ri vula “ku yima nakambe.” Swi vula leswaku munhu wa pfuxiwa, a tlhela a va ni mahanyelo, vumunhu ni miehleketo.
^ ndzim. 13 “Lava 12” i ndlela yin’wana yo vula leswaku “vaapostola,” hambileswi endzhaku ka ku fa ka Yudasi Iskariyota, a va ri 11 ntsena. Eka xiendlakalo xin’wana, leswi Tomasi a a nga ri kona, swi nga endleka 10 wa vona a va yimela lava 12.—Yohane 20:24.


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Deteronoma 26:1-19
26 “Kutaku loko eku heteleleni u nghena etikweni leri Yehovha Xikwembu xa wena a ku nyikaka rona leswaku u ri teka, naswona u ri fuwile, u tshama eka rona,+2 u fanele u tlhela u teka swirhangana+ swa mihandzu hinkwayo ya misava, leswi u nga ta swi tisa swi huma etikweni ra wena, leri Yehovha Xikwembu xa wena a ku nyikaka rona, u fanele u swi chela exirhundzwini, u ya endhawini leyi Yehovha Xikwembu xa wena a nga yi hlawula leswaku vito rakwe ri tshama kona.+3 U fanele u ya eka muprista+ la nga ta va a tirha emasikwini wolawo, u ku eka yena, ‘Ndzi fanele ndzi vika namuntlha eka Yehovha Xikwembu xa wena leswaku ndzi nghene etikweni leri Yehovha a hlambanyeleke vatatana leswaku u ta hi nyika rona.’+4 “Muprista u fanele a teka xirhundzu evokweni ra wena a xi veka emahlweni ka alitari ya Yehovha Xikwembu xa wena.5 Kutani u fanele u hlamula, u vula emahlweni ka Yehovha Xikwembu xa wena, u ku, ‘Tatana a a ri Muasiriya+ la lovaka; u rhelele aEgipta+ a ya luvela kona a ri ni vanhu va nga ri vangani;+ kambe kwalaho u ve tiko lerikulu, leri nga ni matimba ni leri nga ni vanhu vo tala.+6 Vaegipta va hi khome hi ndlela yo biha, va hi xanisa naswona va hi sindzisa hi vuhlonga lebyikulu.+7 Hiloko hi sungula ku huwelela eka Yehovha Xikwembu xa vatatana,+ Yehovha a twa marito+ ya hina naswona a languta ku xaniseka ka hina ni ku karhateka ka hina, ni ku tshikileriwa+ ka hina.8 Eku heteleleni Yehovha a hi humesa aEgipta hi voko+ ra matimba ni hi voko leri tshambulutiweke+ ni hi ku chavisa lokukulu,+ ni hi swikombiso ni masingita.+9 Kutani a hi tisa endhawini leyi, a hi nyika tiko leri, tiko leri khulukaka ntswamba ni vulombe.+10 Kutani sweswi, ndzi tise swirhangana swa mihandzu ya misava leyi Yehovha a ndzi nyikeke yona.’+“U fanele u yi veka emahlweni ka Yehovha Xikwembu xa wena naswona u nkhinsama emahlweni ka Yehovha Xikwembu+ xa wena.11 U fanele u tsaka+ hikwalaho ka vunene hinkwabyo lebyi Yehovha Xikwembu xa wena a byi nyikeke wena ni vandyangu wa wena, wena ni Mulevhi ni muluveri la nga exikarhi ka n’wina.+12 “Loko se u hetile ku humesa vukhume+ hinkwabyo bya ntshovelo wa wena hi lembe+ ra vunharhu, ku nga lembe ra vukhume, u fanele u tlhela u byi nyika Mulevhi ni muluveri ni n’wana la nga riki na tatana ni noni, va fanele va byi dyela endzeni ka tinyangwa ta wena va xurha.+13 U fanele u vula emahlweni ka Yehovha Xikwembu xa wena u ku, ‘Ndzi suse swo kwetsima endlwini, ndzi swi nyike Mulevhi ni muluveri ni n’wana la nga riki na tatana ni noni,+ hi ku pfumelelana ni swileriso swa wena hinkwaswo leswi u ndzi leriseke swona. A ndzi swi tlulanga swileriso swa wena kumbe ku swi rivala.+14 A ndzi swi dyanga hi nkarhi wa ku rila ka mina, kumbe ku susa swin’wana swa swona loko ndzi nga tenganga, kumbe ndzi nyika swin’wana swa swona eka un’wana ni un’wana loyi a feke. Ndzi yingise rito ra Yehovha Xikwembu xa mina. Ndzi endle hi ku pfumelelana ni hinkwaswo leswi u ndzi leriseke swona.15 Languta ehansi u ri endhawini ya wena yo kwetsima+ leyi u tshamaka eka yona, ku nga matilo, u katekisa vanhu va wena Israyele+ ni misava leyi u hi nyikeke yona, hilaha u va hlambanyeleke hakona vatatana,+ tiko leri khulukaka ntswamba ni vulombe.’+16 “Esikwini leri, Yehovha Xikwembu xa wena u ku lerisa ku hetisisa swileriso leswi ni swiboho leswi swa vuavanyisi;+ u fanele u swi hlayisa naswona u swi hetisisa hi mbilu+ ya wena hinkwayo ni hi moya-xiviri+ wa wena hinkwawo.17 Namuntlha u susumete Yehovha a vula leswaku u ta va Xikwembu xa wena loko u famba etindleleni takwe naswona u hlayisa milawu+ yakwe ni swileriso+ swakwe ni swiboho swakwe swa vuavanyisi,+ u yingisa rito+ rakwe.18 Loko ku ri Yehovha, namuntlha u ku susumetele ku vula leswaku u ta va tiko rakwe, ndzhaka+ yakwe yo hlawuleka, hilaha a ku tshembiseke+ hakona, nileswaku u ta hlayisa swileriswo swakwe hinkwaswo,19 nileswaku u ta ku tlakusa a ku veka ehenhla ka matiko laman’wana hinkwawo lawa a ma endleke,+ makumu ma va ku dzunisa ni ndhuma ni ku saseka, loko u tikombisa u ri tiko ro kwetsima eka Yehovha Xikwembu xa wena,+ hilaha a tshembiseke hakona.”


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Mintirho 13:1-52
13 EAntiyoka a ku ri ni vaprofeta+ ni vadyondzisi evandlheni ra kwalaho, Barnaba na Samiyoni loyi a a vuriwa Nigere, na Lukiyo+ wa le Kirena, na Manahene loyi a dyondzeke na Heroda mufumi wa muganga, na Sawulo.2 Loko va tirhela+ Yehovha erivaleni ni ku titsona swakudya, moya lowo kwetsima wu ku: “Eka vanhu hinkwavo ndzi hlawuleleni Barnaba na Sawulo+ hikwalaho ka ntirho lowu ndzi va vitaneleke wona.”3 Hiloko va titsona swakudya va tlhela va khongela, va va tlhandleka mavoko+ kutani va va tshika va famba.4 Hikwalaho vavanuna lava, lava rhumiweke hi moya lowo kwetsima, va rhelela va ya eSelukiya, kutani va suka kona va tlutela eKipra.5 Kuteloko va fika eSalami va sungula ku twarisa rito ra Xikwembu emasinagogeni ya Vayuda. Nakambe Yohane+ a a ri mulanguteri wa vona.6 Kuteloko va tsemakanye xihlala hinkwaxo va kondza va ya fika ePafo, va hlangana ni wanuna un’wana, la nga noyi, muprofeta wa mavunwa,+ Muyuda loyi vito rakwe a a ri Bariyesu,7 naswona a a ri ni hosana Sergiyo Pawulosi, wanuna la twisisaka. Loko a vitane Barnaba na Sawulo va ya eka yena, wanuna loyi u lave ku twa rito ra Xikwembu hi mbilu hinkwayo.8 Kambe Elima lowa noyi (entiyisweni, vito rakwe ri hundzuluxeriwa hi ndlela yoleyo) a sungula ku kanetana na vona, a lava ku hambukisa hosana eripfumelweni.9 Sawulo, loyi nakambe a nga Pawulo, loko a tala moya lowo kwetsima, a n’wi languta swinene10 kutani a ku: “Wena munhu la teleke mixaka hinkwayo ya vukanganyisi ni mixaka hinkwayo ya manyala, wena n’wana wa Diyavulosi,+ wena nala wa xin’wana ni xin’wana lexi lulameke, xana a wu nge tshiki ku soholota tindlela leti lulameke ta Yehovha?11 Kutani, waswivo, voko ra Yehovha ri le henhla ka wena, naswona u ta fa mahlo, a wu nge ku voni ku voninga ka dyambu ku ringana nkarhi wo karhi.” Hi ku hatlisa hunguva leyikulu ni munyama swi n’wi wela ehenhla, kutani a gugurhuteka a lava vanhu va ku n’wi kongomisa hi voko.+12 Kutani hosana,+ loko yi vona leswi endlekeke, yi va mupfumeri, hikuva a yi hlamarisiwe hi dyondzo ya Yehovha.13 Hiloko vavanuna, swin’we na Pawulo, va teka riendzo ra xikepe ku suka ePafo kutani va fika le Perge ePamfiliya.+ Kambe Yohane+ a hambana na vona a vuyela+ eYerusalema.14 Hambiswiritano, vona va suka ePerge, va fika le Antiyoka ePisidiya, kutani va nghena esinagogeni+ hi siku ra savata, va tshama ehansi.15 Endzhaku ka loko Nawu+ ni marito ya Vaprofeta swi hlayiwile erivaleni, tindhuna leti ungamelaka+ sinagoga ti va rhumela rito, ti ku: “Vavanuna, vamakwerhu, loko mi ri ni rito ro karhi ro khutaza vanhu, ri vuleni.”16 Kutani Pawulo a tlakuka, a koweta+ hi voko, a ku:“Vavanuna, Vaisrayele na n’wina van’wana lava chavaka Xikwembu, twanani.+17 Xikwembu xa vanhu lava va Israyele xi hlawule vatata wa hina, naswona xi tlakuse vanhu volavo enkarhini wa vuluveri bya vona etikweni ra Egipta kutani xi va humesa eka rona hi voko leri tlakukeke.+18 Naswona enkarhini wa kwalomu ka malembe+ ya 40 xi va lehisele mbilu hi mukhuva wa vona emananga.19 Endzhaku ka loko xi lovise matiko ya nkombo etikweni ra Kanana, xi ave tiko ra vona hi vuhlolotwana:+20 hinkwaswo sweswo emalembeni ya kwalomu ka 450.“Naswona endzhaku ka swilo leswi xi va nyike vaavanyisi ku fikela eka Samuwele lowa muprofeta.+21 Kambe ku sukela kwalaho va koxe ku va ni hosi,+ kutani Xikwembu xi va nyike Sawulo n’wana wa Kixi, wanuna wa nyimba ya Benjamini,+ hi malembe ya 40.22 Loko xi n’wi susile,+ xi va vekele Davhida a va hosi,+ loyi xi nyikeleke vumbhoni ha yena xi ku, ‘Ndzi kume Davhida n’wana wa Yese,+ wanuna la amukelekaka embilwini+ ya mina, loyi a nga ta endla swilo hinkwaswo leswi ndzi swi navelaka.’+23 Eka vana+ va munhu loyi hi ku ya hi xitshembiso xa xona, Xikwembu xi tise muponisi+ eIsrayele, Yesu,24 endzhaku ka loko Yohane+ a chumayele erivaleni eka vanhu hinkwavo va Israyele hi nkhuvulo lowu kombisaka ku hundzuka, loko Yena a nga si nghena.+25 Kambe loko Yohane a ri karhi a hetisisa pfhumba rakwe, a a vula a ku, ‘Xana mi ehleketa leswaku ndzi mani? A ndzi yena. Kambe, maswivo, yena wa ta endzhaku ka mina loyi maphaxani ya milenge yakwe swi nga ndzi faneriki ku ma ntshunxa.’+26 “Vavanuna, vamakwerhu, n’wina vana va nyimba ya Abrahama ni van’wana exikarhi ka n’wina lava chavaka Xikwembu, rito ra ku ponisiwa loku ri rhumeriwile eka hina.+27 Hikuva vaaki va Yerusalema ni vafumi va vona a va n’wi tivanga Yena,+ kambe, loko va tirha tanihi vaavanyisi, va hetisise swilo leswi vuriweke hi Vaprofeta,+ ku nga swilo leswi hlayeriwaka ehenhla hi Savata yin’wana ni yin’wana,28 naswona, hambileswi va nga xi kumangiki xivangelo xa rifu,+ va koxe eka Pilato leswaku a dlayiwa.+29 Kuteloko va hetisise swilo hinkwaswo leswi tsariweke malunghana na yena,+ va n’wi hawula emhandzini+ va n’wi veka eka sirha-bako ra xitsundzuxo.+30 Kambe Xikwembu xi n’wi pfuxile eka lava feke;+31 naswona masiku yo tala u vonakile eka lava tlhandlukeke na yena ku suka eGaleliya va ya eYerusalema, lava sweswi va nga timbhoni takwe evanhwini.+32 “Kutani hi mi byela mahungu lamanene malunghana ni xitshembiso lexi endliweke eka vatata wa hina,+33 lexi Xikwembu xi xi hetisiseke hi ku helela eka hina vana va vona hi ku pfuxa Yesu;+ hilaha ku tsariweke hakona eka pisalema ya vumbirhi, ‘U n’wana wa mina, ndzi ve Tata wa wena namuntlha.’+34 Naswona mhaka yoleyo ya leswaku xi n’wi pfuxe eka lava feke leswaku a nga ha vuyeli eku onhakeni, xi yi vule hi ndlela leyi, ‘Ndzi ta mi nyika musa wa rirhandzu wa Davhida lowo tshembeka.’+35 Hikwalaho xi vula ni leswi eka pisalema yin’wana, ‘A wu nge n’wi tshiki mutshembeki wa wena a vona ku onhaka.’+36 Hikuva Davhida,+ hi hala tlhelo, u endle ku rhandza ka Xikwembu loku phofuriweke eka xitukulwana xakwe kutani a etlela eku feni, a latiwa ni vatata wakwe naswona u vone ku onhaka.+37 Hi tlhelo lerin’wana, loyi Xikwembu xi n’wi pfuxeke a nga ku vonanga ku onhaka.+38 “Hikokwalaho swi tiveni, vamakwerhu, leswaku hikwalaho ka Yena ndzivalelo wa swidyoho wa twarisiwa eka n’wina;+39 ni leswaku eka swilo hinkwaswo leswi a mi nga ta vuriwa lava pfumalaka nandzu hi nawu wa Muxe,+ un’wana ni un’wana loyi a kholwaka u vuriwa la pfumalaka nandzu ha Yena.+40 Hikokwalaho tivoneleni leswaku leswi vuriwaka eka Vaprofeta a swi ti ehenhla ka n’wina,41 ‘Wu voneni, n’wina vahlekuri, mi wu hlamala, mi nyamalala, hikuva ndzi endla ntirho emasikwini ya n’wina, ntirho lowu mi nga ta ka mi nga wu kholwi hambiloko munhu a mi rungulela wona hi vuxokoxoko.’”+42 Kuteloko va huma, vanhu va kombela leswaku va byeriwa timhaka leti hi savata+ leyi landzelaka.43 Loko nhlengeletano ya sinagoga yi herile, Vayuda ni vaproselita vo tala lava a va gandzela Xikwembu va landzela Pawulo na Barnaba,+ lava loko va vulavula na vona va va khongoteleke+ leswaku va tshama eka musa lowu nga faneriwiki wa Xikwembu.+44 Hi savata leyi tlhandlamaka vanhu vo tala va muti va hlengeletana va ta yingisa rito ra Yehovha.+45 Loko Vayuda va vona mintshungu, va tala mavondzo+ kutani va sungula ku kaneta hi ku sandza swilo leswi a swi vuriwa hi Pawulo.+46 Kutani, Pawulo na Barnaba va vulavula hi vurhena, va ku: “A swi fanela leswaku rito ra Xikwembu ri vuriwa eka n’wina ku sungula.+ Tanihi leswi mi ri bakanyelaka+ ekule na n’wina ni leswi mi titekaka mi nga faneriwi hi vutomi lebyi nga heriki, maswivo, hi hundzulukela eka va matiko.+47 Entiyisweni, Yehovha u veke xileriso eka hina hi marito lawa, ‘Ndzi ku veke u va ku vonakala ka matiko,+ leswaku u va ndlela yo ponisa ku yisa emakun’wini ya misava.’”+48 Loko va matiko va twa sweswo, va tsaka ni ku vangamisa rito ra Yehovha,+ naswona hinkwavo lava a va ri ni mboyamelo lowunene eka vutomi lebyi nga heriki va ve vapfumeri.+49 Ku tlula kwalaho, rito ra Yehovha ri ya ri hangalasiwa etikweni+ hinkwaro.50 Kambe Vayuda+ va kucetela vavasati lava dumeke lava a va gandzela Xikwembu ni vakulukumba va muti, hiloko va xanisa+ Pawulo na Barnaba kutani va va hlongolela ehandle ka mindzilakano ya vona.51 Vona va va phumunhela ritshuri emilengeni ya vona+ kutani va ya eIkoniya.52 Vadyondzisiwa va ya emahlweni va tala ntsako+ ni moya lowo kwetsima.


text:
NHLOKO-MHAKA YA XIFUNENGETO | U NGA VA MUNGHANA WA XIKWEMBU
Xana U Titwa U Ri Ni Vunghana Ni Xikwembu?
“Ku va ni vuxaka ni Xikwembu swi ku endla u titwa u sirhelelekile, u tsakile u tlhela u eneriseka. U titwa onge Xikwembu xi tshama xi langute leswinene leswi u swi endlaka.”—CHRISTOPHER, JAHA RA LE GHANA.
“Xikwembu xa swi vona swiyimo swa wena leswi nga tsakisiki naswona xa ku rhandza xi tlhela xi khathala hi wena minkarhi hinkwayo.”—HANNAH LA NGA NI MALEMBE YA 13 EALASKA LE U.S.A.
“Swa tsakisa swi tlhela swi rhurisa mbilu ku tiva leswaku u ni vuxaka ni Xikwembu.”—GINA, WANSATI WA LE JAMAICA LA NGA EMALEMBENI YA VA-40.
Christopher, Hannah, na Gina, a hi vona ntsena lava titwaka hi ndlela leyi. Vanhu vo tala emisaveni hinkwayo, va tiyiseka leswaku Xikwembu xi va teka tanihi vanghana va xona. Wena ke? Xana u titwa u ri kusuhi ni Xikwembu? Kumbe, xana u nga swi tsakela ku va ni vuxaka ni Xikwembu? Swi nga ha endleka u tivutisa u ku: ‘Xana swa koteka leswaku munhu a va ni vuxaka ni Xikwembu xa Matimba Hinkwawo? Loko swi ri tano, xana swi koteka njhani?’
SWA KOTEKA KU VA NI VUNGHANA NI XIKWEMBU
Bibele yi vula leswaku swa koteka ku va ni vuxaka ni Xikwembu. Yi tlhela yi vula leswaku Xikwembu xi byele Abrahama loyi a a ri Muheveru xi ku i “nakulorhi.” (Esaya 41:8) Nakambe xiya xirhambo lexi nga eka Yakobo 4:8 lexi nge: “Tshinelani eka Xikwembu, kutani xi ta tshinela eka n’wina.” Hikwalaho, swi le rivaleni leswaku swa koteka ku va ni vuxaka ni Xikwembu. Kambe leswi Xikwembu xi nga vonakiki, u nga swi kotisa ku yini ku ‘tshinela’ eka xona ni ku va munghana wa xona?
Leswaku hi hlamula xivutiso lexi, xiya leswi lavekaka leswaku vunghana bya vanhu byi kula. Xo sungula vanhu vambirhi va fanele va tivana mavito. Endzhaku ka sweswo, loko va tshamela ku vulavurisana, va phofulelana ta le mbilwini, sweswo swi endla leswaku vuxaka bya vona byi kula. Loko va endla matshalatshala yo endlelana leswinene, vunghana bya vona bya kula. Swi tano ni hi ku va ni vuxaka ni Xikwembu. A hi voneni leswaku ha yini hi vula tano.


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yeremiya 3:1-25
3 Ku ni marito lama nge: “Loko munhu o fambisa nsati wakwe, kunene yena a famba a n’wi siya a ya va nsati wa wanuna un’wana, xana u fanele a tlhelela eka yena?”+Xana tiko rero a ri nyamisiwanga hakunene?+“Wena u endle vunghwavava ni vanakuloni vo tala;+ xana u fanele u tlhelela eka mina?”+ ku vula Yehovha.2 “Tlakusela mahlo ya wena etindleleni leti rhideriweke, u vona.+ Xana hi kwihi laha u nga pfinyiwangiki kona?+ U va tshamele etlhelo ka tindlela, kukota Muarabiya emananga;+ u tshamela ku nyamisa tiko hi vunghwavava bya wena ni vubihi bya wena.+3 Hikwalaho timpfula ti siveriwile,+ hambi timpfula ta ximun’wana a ti nanga.+ Mombo wa wansati la endlaka vunghwavava wu ve wa wena. U arile ku titwa u tsongahatekile.+4 Xana u ndzi huwelerile ku sukela sweswi, u ku, ‘Tatana,+ wena u munghana wa mina lonkulu wa vuntshwa bya mina!+5 Xana munhu u fanele ku tshama a karihile hilaha ku nga riki na makumu, kumbe a tshama a langute xo karhi hi masiku?’+ Waswivo! U vulavurile, u endle swilo swo biha, u humelela.”+6 Kutani emasikwini ya Yosiya lowa hosi,+ Yehovha u vule eka mina a ku: “Xana u swi vonile leswi endliweke hi Israyele la nga tshembekiki?+ U famba ehenhla ka ntshava+ yin’wana ni yin’wana yo tlakuka ni le hansi ka murhi wun’wana ni wun’wana lowukulu,+ leswaku a ya endla vunghwavava kwalaho.+7 Endzhaku ka loko a endle swilo leswi hinkwaswo ndzi hambete ndzi vula leswaku a vuya eka mina,+ kambe a nga vuyanga; kasi Yuda u hambete a languta makwavo wa xisati la xengaka.+8 Loko ndzi vona sweswo, hikwalaho ka leswi Israyele la nga tshembekiki a endleke vuoswi, ndzi n’wi fambisile+ ndzi n’wi nyika papila ra ku n’wi tshika hi ku helela,+ kambe makwavo wa xisati, Yuda la xengaka, a nga chavanga, kambe na yena u sungule ku famba a endla vunghwavava.+9 Vunghwavava byakwe byi ve kona hikwalaho ka vuphunta byakwe, a hambeta a nyamisa tiko,+ a endla vuoswi ni maribye ni mirhi;+10 hambi eka leswi hinkwaswo, Yuda makwavo wa xisati la xengaka a nga vuyanga eka mina hi mbilu yakwe hinkwayo,+ kambe hi mavunwa ntsena,’+ ku vula Yehovha.”11 Yehovha a ya emahlweni a ku eka mina: “Israyele la nga tshembekiki u kombise moya-xiviri wakwe wu ri wo lulama ku tlula Yuda la xengaka.+12 Famba u ya huwelela marito lawa en’walungwini+ u ku:“‘“Vuya, Wena Israyele wo xandzuka,” ku vula Yehovha.’+ ‘“A ndzi nge tshiki xikandza xa mina xi mi hlundzukela,+ hikuva ndza tshembeka,”+ ku vula Yehovha.’ ‘“A ndzi nge karihi hilaha ku nga riki na makumu.+13 Ntsena lemuka xihoxo xa wena,+ hikuva u tlule nawu wa Yehovha Xikwembu xa wena. U hambete u hangalasela tindlela ta wena eka vafambi+ ehansi ka murhi wun’wana ni wun’wana lowukulu,+ kambe n’wina a mi ri yingisanga rito ra mina,” ku vula Yehovha.’”14 “Vuyani, N’wina vana vo xandzuka,”+ ku vula Yehovha. “Hikuva mina ndzi wanuna la nga n’wini wa n’wina;+ ndzi ta mi teka, un’we a huma emutini kasi vambirhi va huma endyangwini, kutani ndzi ta mi tisa eSiyoni.+15 Ndzi ta mi nyika varisi hi ku pfumelelana ni mbilu ya mina,+ kunene va ta mi wundla hi vutivi ni ku twisisa.+16 Kutani mi ta tala, kunene mi veka mihandzu etikweni emasikwini wolawo,” ku vula Yehovha.+ “A va nge he vuli va ku, ‘Areka ya ntwanano wa Yehovha,’+ naswona a swi nge ti embilwini, a va nge swi tsundzuki+ kumbe ku swi navela, a swi nge he tlheli swi endliwa.17 Enkarhini wolowo va ta vitana Yerusalema va ku i xiluvelo xa Yehovha;+ kutani matiko hinkwawo ma ta hlengeletiwa eka wona+ evitweni ra Yehovha eYerusalema,+ a va nge he tlheli va landzela ku sihalala ka mbilu ya vona yo biha.”+18 “Emasikwini wolawo va ta famba, yindlu ya Yuda etlhelo ka yindlu ya Israyele,+ hinkwavo+ va ta huma etikweni ra n’walungu va ya etikweni leri ndzi va nyikeke rona ri va ndzhaka ya vatata wa n’wina.+19 Mina ndzi te, ‘Vona ndlela leyi ndzi ku vekeke ha yona exikarhi ka vana, ndzi ku nyika tiko leri navelekaka,+ ndzhaka ya swin’wetsin’wetsi swa mavuthu ya matiko!’ Ku tlula kwalaho ndzi te, ‘“Tatana!”+ N’wina mi ta huwelela eka mina, a mi nge tshiki ku ndzi landzela.’20 ‘Entiyisweni ku fana ni wansati loyi a siyeke nakulobye+ hi vuxengi, na n’wina, N’wina yindlu ya Israyele, mi ndzi xengile,’+ ku vula Yehovha.”21 Etindleleni leti wupfeke ku twale mpfumawulo, ku rila, swikombelo swa vana va Israyele. Hikuva va hombolokise ndlela+ ya vona; va rivale Yehovha Xikwembu.+22 “Vuyani, n’wina vana vo xandzuka.+ Ndzi ta herisa ku xandzuka ka n’wina.”+“Hi hina lava! Hi te eka wena, hikuva wena, Wena Yehovha, u Xikwembu xa hina.+23 Entiyisweni switsunga swin’we ni ku pfilunganyeka loku nga etintshaveni+ i ka mavunwa.+ Entiyisweni ku ponisiwa ka Israyele ku le ka Yehovha Xikwembu xa hina.+24 Kambe xilo lexi nyumisaka+ xi dye ku tikarhata ka vatatana ku sukela evuntshweni bya hina, mintlhambi ya vona ya tinyimpfu ni mintlhambi ya vona ya tihomu, vana va vona va majaha ni va vanhwanyana.25 Hi etlela hi ri ni tingana, ku tsongahatiwa+ ka hina ku tshama ku hi funengetile;+ hikuva hi dyohele Yehovha Xikwembu xa hina,+ hina ni vatata wa hina ku sukela evuntshweni bya hina ku ta fikela namuntlha,+ a hi ri yingisanga rito ra Yehovha Xikwembu xa hina.”+


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Vaheveru 5:1-14
5 Hikuva muprista un’wana ni un’wana lonkulu la tekiweke exikarhi ka vanhu u vekeriwa vanhu leswaku a ungamela swilo leswi khumbanaka ni Xikwembu,+ leswaku a ta nyikela tinyiko ni switlhavelo swa swidyoho.+2 Wa swi kota ku tirhisana hi ku ringanisela ni lava pfumalaka vutivi ni lava dyohaka hileswi na yena a rhendzeriweke hi ku tsana+ kakwe,3 naswona hikwalaho ka swona u boheka ku endla magandzelo ya swidyoho hi mpimo lowu fanaka, loko a tiendlela ni loko a endlela vanhu.+4 Nakambe, munhu u kuma ku xiximeka loku, ku nga ri hi ku tilavela,+ kambe ntsena loko a vitaniwa hi Xikwembu,+ ku fana na Aroni.+5 Hilaha ku fanaka Kreste a nga tivangamisanga+ hi ku tiendla muprista lonkulu,+ kambe u vangamisiwe+ hi loyi a vulavuleke malunghana na yena: “U n’wana wa mina; mina, namuntlha, ndzi tata+ wa wena.”6 Hilaha a vulaka hakona nakambe endhawini yin’wana: “U muprista hi masiku hi ku ya hi mukhuva wa Melkisedeke.”+7 Emasikwini lawa ha wona a a ri wa nyama [Kreste] u endle swikombelo ni swikhongelo+ eka Loyi a a swi kota ku n’wi ponisa eku feni, hi swirilo swa matimba+ ni mihloti, naswona u twiwe hi tindleve timbirhi hikwalaho ka nchavo+ wakwe lowu nga ni vukwembu.8 Hambileswi a a ri N’wana, u dyondze ku yingisa eka swilo leswi a xanisekeke+ ha swona;9 naswona loko a endliwe la hetisekeke+ u ve ni vutihlamuleri bya ku ponisa+ hinkwavo lava n’wi yingisaka+ hilaha ku nga heriki,10 hikuva Xikwembu xi n’wi vule hi ku kongoma leswaku i muprista lonkulu hi ku ya hi mukhuva wa Melkisedeke.+11 Hi ni swo tala swo swi vula malunghana na yena, leswi swi nonon’hwaka ku swi hlamusela, hileswi mi tlanyaleke eku tweni+ ka n’wina.12 Hikuva, kunene, hambileswi mi faneleke ku va vadyondzisi+ hikwalaho ka nkarhi, nakambe mi lava un’wana la nga ta mi dyondzisa ku sukela eku sunguleni swilo swa masungulo+ swa marito lama hlawulekisiweke ya Xikwembu;+ naswona mi fana ni lava lavaka ntswamba, ku nga ri swakudya swo tiya.+13 Hikuva mani na mani la dyaka ntswamba a nga tolovelananga ni rito ra ku lulama, hikuva i xihlangi.+14 Kambe swakudya leswi tiyeke i swa vanhu lava wupfeke, lava va letelaka matimba+ ya vona ya ku twisisa hi ku ma tirhisa leswaku va hambanisa leswi lulameke ni leswi hoxeke.+


text:
XALAMUKA! September 2014 | Ndlela Yo Langutana Ni Ntshikilelo Lowu Vangiwaka Hi Ntirho
Ntshikilelo lowu vangiwaka hi ntirho wu nga ku vangela mavabyi. I yini leswi u nga swi endlaka malunghana na wona?
Ta Rivala
Tinhloko-mhaka ti katsa: nawu lowu lavaka leswaku vana va khathalela vatswari lava dyuhaleke, ku xanisiwa ka vavasati ni ku endliwa ka tifeki ta swilo leswi xaviwaka ngopfu.
NHLOKOMHAKA YA XIFUNENGETO
Ndlela Yo Langutana Ni Ntshikilelo Lowu Vangiwaka Hi Ntirho
Tindlela ta mune leti nga ku pfunaka u ringanisela loko swi ta emhakeni ya ntirho ni ku sivela ntshikilelo.
LESWI BIBELE YI SWI VULAKA
Xikhongelo
Xana hi fanele hi khongela eka tintsumi kumbe vakwetsimi?
LESWI NGA PFUNAKA NDYANGU
Ndlela Yo Tshika Xikhomela
Ku rivalela munghana wa wena wa vukati loko a ku dyoherile, xana swi vula leswaku u fanele u bakanya xihoxo xakwe kumbe u endla onge a ku na xo biha lexi endlekeke?
Vuvabyi Bya Chukele
—U Nga Tisirhelela Njhani?
Vanhu va kwalomu ka 90 wa tiphesente a va swi tivi leswaku chukele ra miri wa vona ri le henhla.
TA KHALE
Tiko Ra Spaniya Ri Hlongola Vamorisco
Mhaka leyi ya va-1600 yi endle leswaku vaaka-tiko va nghena kereke ya Khatoliki.
XANA SWI LO ENDLIWA?
Swimhondzwana Swa Njiya Leswi Kotaka Ku Twa Hi Ku Hatlisa
Tinjiya leti hahaka hi ntlawa ti swi kotisa ku yini ku papalata ku chayisana?
Swin'wana Leswi Nga Kona Eka Website Leyi
Ndzi Nga Swi Hlamusela Njhani Leswi Ndzi Swi Pfumelaka Malunghana Ni Timhaka Ta Masangu?
Loko vo ku vutisa va ku, ‘Xana a wu si tshama u endla timhaka ta masangu?’ u nga swi kota ku tirhisa Bibele ku hlamusela leswi u swi pfumelaka hi timhaka ta masangu?
Leswi Tintangha Ta Wena Ti Swi Vulaka Hi Ku Va Ni Xinamu
Twana leswi vantshwa va swi vulaka malunghana ni vuyelo bya ku va ni xinamu ni bya ku tirhisa nkarhi wa wena hi vutlharhi.
Xikwembu Xi Rhuma Muxe aEgipta
Muxe na Aroni va kombise xivindzi loko va vulavula na Faro loyi a ri ni matimba. Kopani tidyondzo leti ivi mi burisana hi tona tanihi ndyangu.


text:
IDP l Vacancies l Archives l News & Events lContactUs
More News
Masisi ho vulwa kiliniki ya maimo
Mafhungo a u tshimbila lwendo lu lapfu nga nayo na gariki dzi kokodzwaho nga mbongola musi vhadzulapo vha tshi toda tshumelo ya zwa mutakalo I do vha divhazwakale kha vhadzulapo vha Masisi na vhaledzani na vho sa izwi murangaphanda wa muhasho wa zwa mutakalo Dokotela Vho-Phophi Ramathuba vho nekedza kiliniki ya vhunzhilinzhili kha vhudzulapo vha vhupo uho.
Vho-Ramathuba, vhe vha nekedza zwifhato izwo zwa musauno vho fhelekedzwa nga khosikhulu ya la Venda Vho-Toni Mphephu-Ramabulana na muhulwane wa muhasho wa zwa zwifhatwa Vho-Jerry Ndou khathihi na vhanwe vha tatisei, vho nekedza vho na kiliniki thendeleki dza tshi vhalo khathihi na mimodoro ya thuso hanzi.
Khosikhulu vho eletshedza vhadzulapo uri vha si lingee nga u funga mililo kha zwifhato izwo musi vha tshivhonono reangazwinwe-vho. Vho-Ramathuba na Vho-Ndou vho ri mihasho ya vhoyo shumisana u itela u disela tshumelo iyo hu u itela u shandukisa matshilo a vhadzulapo.
Visitos
- Total Visitors: 554511


text:
Ri Tsariwe Rini Rungula Leri Vulavulaka Hi Yesu?
Nhlamulo ya Bibele
Loko muapostola Yohane a vulavula hi swiendlakalo swa vutomi bya Yesu leswi a tsaleke ha swona, u te: “
Loyi a swi voneke u nyikele vumbhoni, vumbhoni byakwe i bya ntiyiso, naswona munhu yoloye wa swi tiva leswaku u vula swilo swa ntiyiso, leswaku na n’wina mi kholwa.”—Yohane 19:35.
Xivangelo xin’wana xo tshemba rungula ra Tievhangeli leri tsariweke hi Matewu, Marka, Luka na Yohane hileswaku ri tsariwe enkarhini lowu vo tala va lava voneke swiendlakalo leswi va tsaleke ha swona a va ha hanya. Hi ku ya swihlovo swin’wana, Evhangeli ya Matewu yi tsariwe eku sunguleni ka lembe ra vunhungu endzhaku ka loko Kreste a file, ku nga kwalomu ka lembe ra 41 C.E. Swidyondzi swo tala swi vula leswaku yi tsariwe endzhaku ka lembe rero, kambe ku ni vumbhoni lebyi khomekaka bya leswaku tibuku hinkwato ta Matsalwa ya Vukreste ya Xigriki ti tsariwe hi lembe-xidzana ro sungula C.E.
Vanhu lava voneke Yesu loko a nga si dlayiwa, loko a fa niloko se a pfuxiwile, va nga tiyisekisa leswaku rungula ra Tievhangeli i ntiyiso. Nakambe a va ta vula loko ku tsariwe swin’wana leswi nga riki ntiyiso. Profesa F. F. Bruce u ri: “
Vaapostola vo sungula a va chumayela rungula leri ana se vayingiseri va vona a va ri tiva; naswona a va vulanga ntsena va ku, ‘Hi timbhoni ta swilo leswi,’ kambe va tlhele va ku, ‘Hilaha na n’wina mi tivaka hakona’ (Mintirho 2:22).”


text:
SWIFANISO SWA KHALE
Robert Boyle
Vativi va matimu va nga ha tsundzuka Robert Boyle tanihi mutivi wa sayense loyi a tirhiseke xivongo xakwe ku thya nawu wa ntumbuluko vito leri nge Boyle’s law, lowu hlamuselaka ku hambana exikarhi ka pressure na volume eka tigasi. Swilo swa nkoka swinene leswi a swi tshubuleke swi veke masungulo ya nhluvuko lowukulu wa timhaka ta sayense lowu veke kona endzhaku ka loko a file. Kambe a a nga ri mutivi wa sayense loyi a nga ni vutshila ntsena. U tlhela a tekiwa tanihi wanuna loyi a a ri ni ripfumelo leri tiyeke eka Xikwembu ni le ka Rito ra xona leri huhuteriweke, ku nga Bibele.
BOYLE u velekiwe endyangwini lowu fuweke eLismore Castle le Ireland hi 1627. Hi nkarhi wolowo a ku ta sungula nguva leyi van’wamatimu va yi thyeke nguva ya vutlhari, ku nga nkarhi lowu vavanuna vo tlhariha va ringeteke ku ntshunxa vanhu emhakeni yo hisekela vukhongeri ni tipolitiki ku tlula mpimo leswi va pfaleke mahlo ku ringana malembe-xidzana yo tala. Na yena a a lava ku endla tano. Ebukwini leyi vulavulaka hi vutomi byakwe loko a ha ri ntsongo, u tithye vito leri nge Philaretus, leswi vulaka “Murhandzi Wa Leswo Lulama.”
Ku navela ka Boyle ko dyondza ntiyiso a ku fambisana swinene ni ku navela ka yena ko lava ku byela van’wana swilo hinkwaswo leswi a swi dyondzeke. U ve mutsari wa tibuku to tala, leti khumbeke vanhu vo tala swinene lava hanyeke enkarhini wakwe, ku katsa na Nkulunkumba Isaac Newton, ku nga mutivi wa sayense loyi a dumeke. Hi 1660, Boyle u ve un’wana wa vasunguri va Nhlangano wa le Vuhosini, ku nga huvo ya sayense leyi ninamuntlha ya ha riki kona eLondon le Nghilandhi.
NGHWAZI YA SAYENSE
Ku vuriwa leswaku Boyle i musunguri wa tikhemikhali. Ndlela leyi a a endla swilo ha yona a yi hambane ngopfu ni ya vativi va sayense va le nkarhini wakwe lava a va ringeta ku kuma tindlela to cinca tinsimbi leti tolovelekeke leswaku ti va nsuku. A va nga swi vuli swilo leswi va swi tshubuleke kumbe a va swi tsala hi ndlela leyi rharhanganeke leswaku swi twisisiwa hi vanhu lava dyondzekeke ntsena. Ku hambana na vona, Boyle a a tsala vuxokoxoko hinkwabyo bya ntirho wakwe. Ku engetela kwalaho, ematshan’weni yo pfumela ntsena eka mavonelo lawa ku nga khale ku pfumeriwa eka wona, a a tshemba leswaku i swa nkoka swinene ku endla minkambisiso leyi pimanisaka swilo swimbirhi leswi fanaka ku vona loko ku ri ni ku cinca exikarhi ka swona leswaku a ta vula mhaka leyi khomekaka.
Minkambisiso ya Boyle a yi seketela mhaka ya leswaku nchumu wun’wana ni wun’wana wu endliwa hi ku hlangana ka swiaki swo karhi swi va nyandza yin’we.
Ndlela leyi Boyle a a endla ndzavisiso wa sayense ha yona yi katsakanyiwe kahle ebukwini yakwe leyi dumeke leyi nge The Sceptical Chymist. Eka yona u khutaza van’wasayense leswaku va papalata ku tikukumuxa nileswaku va tiyimisela ku pfumela swihoxo swa vona. U vule leswaku vanhu lava nga ni mavonelo lama hambaneke ni ya van’wana va fanele va swi hambanisa hi vukheta swilo leswi va tivaka leswaku i ntiyiso ni leswi va anakanyaka leswaku i ntiyiso.
Boyle u vule leswaku vanhu lava nga ni mavonelo lama hambaneke ni ya van’wana va fanele va swi hambanisa hi vukheta swilo leswi va tivaka leswaku i ntiyiso ni leswi va anakanyaka leswaku i ntiyiso
WANUNA WA RIPFUMELO
Boyle u tirhise swilo leswi a a swi tiva leswaku i ntiyiso ku tiyisa ripfumelo rakwe eka Xikwembu. Leswi a swi tshubuleke loko a endla ndzavisiso hi vuako hinkwabyo ni ndlela leyi swivumbiwa leswi hanyaka swi vumbiweke ha yona, swi n’wi khorwisile leswaku ku fanele ku ri ni Muvumbi. Kutani u kanete dyondzo leyi a yi tinyika matimba exikarhi ka tintlhari ta le nkarhini wakwe ya leswaku Xikwembu a xi kona. Kutani u gimete hi ku vula leswaku ku hava munhu loyi a tirhisaka mabyongo loyi a nga tsandzekaka ku pfumela leswaku Xikwembu xi kona.
Hambiswiritano, Boyle a a nga pfumeli leswaku vanhu va nga kota ku kuma vutivi bya ntiyiso hi vutlhari bya vona ntsena. U xiye leswaku va fanele va kuma nhlamuselo leyi humaka eka Xikwembu. U vule leswaku nhlamuselo yoleyo i Rito ra Xikwembu, ku nga Bibele.
Boyle u karhatekile loko a xiya leswaku vanhu vo tala a va nga ti tivi tidyondzo ta Bibele naswona a swi tikomba onge tidyondzo ta vona ta vukhongeri a ti nga sekeriwanga helo. Kutani u tivutisile leswaku swi tisa ku yini leswaku tidyondzo ta vukhongeri leti munhu a pfumelaka eka tona ti sekeriwa hi ku helela eka swilo leswi vatswari vakwe va pfumelaka eka swona kumbe leswi ku pfumeriwaka eka swona endhawini leyi a velekeriweke eka yona? U sungule ku swi hisekela swinene ku pfuna vanhu leswaku va tiva leswi engetelekeke hi Bibele.
Kutani u humese mali leswaku a seketela ku kandziyisiwa ka Bibele hi tindzimi to tala. Tindzimi ta kona ti katsa tindzimi tin’wana ta xintu leti vulavuriwaka eAmerika N’walungu swin’we ni Xiarabu, Xi-Irish, Ximalay ni Xiturkey. Xisweswo, Robert Boyle a a tlharihile hi ntumbuluko kambe a a titsongahata naswona a a swi navela ngopfu ku tiva ntiyiso etimhakeni hinkwato ni ku pfuna van’wana leswaku na vona va wu tiva.


text:
GIPANDRE 6
Ndrambi nya yikhongolo ya gu hi hevbudza ginani?
Nungungulu a di fuvisa vathu nya guvivbe ganiolu a di vbulugisa Nowa ni ndranga yaye. Genesi 7:11, 12, 23
Gu diwa ndzadzi khu 40 matshigu, wutshigu ni mihani, mati ma langaladza litigo latshavbo. Vathu vatshavbo nya guvivbe va difa.
Dzingilozi dzi nga wugeya Nungungulu dzi di diga mili yadzo nya nyama dzi khala madhemoni.
Ava va nga ba vari ndrani nya litaro va vbulugide. Ambari olu Nowa ni ndranga yaye va nga hegisa khu gufa, Nungungulu a na va wusa gasi va vbanya kala gupindruga.
Nungungulu a na fuvisa gambe vathu nya guvivbe, a vbulugisa ava nya vadi. Matewu 24:37-39
Sathane ni madhemoni va ngu gu simama gu sengedzeya vathu.
Muhuno, kha nga matshiguni ya Nowa, vathu nya vangi va ngu bomba gu landreya sileletelo nya lihaladzo sa Jehovha. Nugunugu Jehovha a na fuvisa vathu vatshavbo nya guvivbe. — 2 Pedro 2:5, 6.
Vambe vathu va ngu fana ni Nowa. Va ngu engisa Nungungulu va bwe va gira esi a leleteyago; vathu vovo Dzifakazi dza Jehovha.


text:
XIHONDZO XO RINDZA November 2014 | Xana Sathana U Kona?
Loko ku ri leswaku Sathana a nga kona, swi vula leswaku vanhu lava n’wi chavaka va hambukisiwile. Kambe loko ku ri leswaku Sathana i mukanganyisi la nga ni vutshila, swi vula leswaku u ni khombo swinene ku tlula ndlela leyi vanhu va anakanyaka ha yona.
NHLOKOMHAKA YA XIFUNENGETO
Xana Sathana U Kona?
Xana Sathana ko va nchumu lowu yimelaka vuhomboloki, kumbe i xivumbiwa xa moya?
NHLOKOMHAKA YA XIFUNENGETO
Xana Sathana Ko Va Vuhomboloki Byo Karhi?
Marungula mambirhi ya le Bibeleni ma hlamula xivutiso lexi hi ku kongoma.
NHLOKOMHAKA YA XIFUNENGETO
Xana Hi Fanele Hi N’wi Chava Sathana?
Xikwembu xi endle marhengu ya mune lama nga hi pfunaka hi tisirhelela eka marhengu ya Sathana.
A CONVERSATION WITH A NEIGHBOR
Mfumo Wa Xikwembu Wu Sungule Rini Ku Fuma? (Xiyenge 2)
Vuprofeta bya Bibele ni norho lowu humaka eka Xikwembu wu ya eka hosi ya Babilona, swi kombise lembe leri swi humeleleke ha rona.
TEKELELA RIPFUMELO RA VONA
“Ndzi Nga Byi Endlisa Ku Yini Vubihi Lebyi Lebyikulu?”
Xana Yosefa u ma balekele njhani matshalatshala ya nsati wa Potifaro ya ku n’wi kanganyisa?
Tinhlamulo Ta Swivutiso Swa Bibele
Xana swiendlakalo swa ku pfuxiwa ka vafi leswi Yesu a swi endleke swi kombisa yini malunghana ni switshembiso swakwe swa nkarhi lowu taka?
Swin'wana Leswi Nga Kona Eka Website Leyi
Xana Xikwembu Xi Vumbe Diyavulosi Leswaku A Hi Ringa?
Nhlamulo ya Bibele ya twisiseka yi tlhela yi chavelela.


text:
April 18-
24
YOBO 28-32
Risimu 17 Ni Xikhongelo
Marito Yo Pfula (u nga hundzi timinete tinharhu)
LESWI HI SWI DYONDZAKA EBIBELENI
“Yobo U Ve Xikombiso Lexinene Xo Tshama A Tshembekile”: (10 min.)
Yb 31:1—Yobo u endle “ntwanano” ni mahlo yakwe (w15 6/15 17 ¶13; w15 1/15 25 ¶10)
Yb 31:13-15—Yobo a a titsongahata, a a lulamile naswona a anakanyela van’wana (w10 11/15 29-30 ¶8-9)
Yb 31:16-25—Yobo a a ri ni malwandla eka lava pfumalaka (w10 11/15 30 ¶10-11)
-
Endla Ndzavisiso: (8 min.)
Yb 32:2—Hi le ka xiyimo xihi laha Yobo a ‘tivoneke a lulamile ku tlula Xikwembu’? (w15 7/1 12 ¶2; it-1-E 606 ¶5)
Yb 32:8, 9—Hikwalaho ka yini Elihu a titwe a ri ni mfanelo yo vulavula hambileswi a ri ntsongo? (w06 3/15 16 ¶1; it-2-E 549 ¶6)
Ku hlaya ka Bibele ka vhiki leri ku ndzi dyondzisa yini hi Yehovha?
Hi tihi tinhla leti ndzi ti kumeke eka ku hlaya ka Bibele ka vhiki leri leti ndzi nga ti tirhisaka ensin’wini?
-
Ku Hlaya Ka Bibele: Yb 30:24–31:14 (u nga hundzi timinete ta mune)
NDZETELO WA NTIRHO WO CHUMAYELA
Riendzo Ro Sungula: g16.2 12-13—Pfula ndlela yo endla riendzo ro vuyela. (u nga hundzi timinete timbirhi)
Riendzo Ro Vuyela: g16.2 12-13—Pfula ndlela yo tlhela u n’wi endzela. (u nga hundzi timinete ta mune)
Dyondzo Ya Bibele: bh 148 ¶8-9 (u nga hundzi timinete ta tsevu)
MAHANYELO YA VAKRESTE
Risimu 115
Dyondza Eka Ndlela Leyi Van’wana Va Tshameke Va Tshembekile Ha Yona (1Pe 5:9): (15 min.) Bulo ni vayingiseri. Tlanga vhidiyo leyi nge, Harold King: U Tshame A Tshembekile eKhotsweni. (Nghena eka tv.jw.org/ts, kutani u pfula eka nhlokomhaka leyi nge TIVHIDIYO > MIMBULAVURISANO NI MINTOKOTO.) Endzhaku ka sweswo, vutisa swivutiso leswi landzelaka: Makwerhu King u swi kotise ku yini ku tshama a ri ni vuxaka lebyinene ni Xikwembu loko a ri ekhotsweni? Ku yimbelela tinsimu ta Mfumo swi nga hi pfuna njhani leswaku hi tiyisela loko hi langutana ni swiyimo swo tika evuton’wini? Xikombiso xa Makwerhu King xi ku khutaza njhani?
Dyondzo ya Bibele ya Vandlha: ia ndz. 13 ¶13-25, ni mpfuxeto eka tl. 114 (30 min.)
Katsakanya Leswi Dyondziweke Ni Ku Vula Leswi Nga Ta Dyondziwa Eka Vhiki Leri Landzelaka (3 min.)
Risimu 81 Ni Xikhongelo


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Hosiya 8:1-14
8 “Enon’wini wa wena—veka nanga!+ Ku ni loyi a taka kukotisa gama+ ku lwa ni yindlu ya Yehovha, hikwalaho ka leswi va tluleke ntwanano wa mina,+ nileswi va tluleke nawu wa mina.+2 Va tshamela ku huwelela eka mina va ku, ‘Oho Xikwembu xanga, hina Israyele, hi ku tivile.’+3 “Israyele u cukumete leswinene.+ Loyi a nga nala a a n’wi hlongorise.+4 Vona va veke tihosi,+ kambe ku nga ri hikwalaho ka mina. Va veke tihosana, kambe mina a ndzi swi tivanga. Va tiendlele swifaniso+ hi silivhere ya vona ni nsuku wa vona, leswaku va dlayiwa emakumu.+5 Rhole ra wena ri cukumetiwile,+ Wena Samariya. Ndzi va hlundzukele ngopfu.+ Xana va ta va ni nandzu ku fikela rini?+6 Hikuva rona ri huma eIsrayele.+ Ri endliwe hi loyi a tivaka ntirho wa mavoko,+ a hi Xikwembu; hikuva rhole ra Samariya ri ta va swiphemu-phemu.+7 “Hikuva va tshamela ku byala mheho, kutani va ta tshovela xidzedze.+ Mahlanga ya mavele ku hava.+ Ku hava hluke leri ri humesaka mapa.+ Loko ko tshuka ku va ni leri ri ma humesaka, vafambi va ta ri mita.+8 “Israyele u fanele a mitiwa.+ Sweswi va fanele va va exikarhi ka matiko,+ ku fana ni xibya lexi nga tsakisiki.+9 Hikuva vona va tlhandlukele eAsiriya,+ ku fana ni mangwa leyi nga yoxe.+ Eka Efrayimi, va thole varhandziwa.+10 Hambileswi va tshamelaka ku va thola exikarhi ka matiko,+ sweswi ndzi ta va hlengeleta; ku ringana nkarhinyana va ta va ni switlhavi leswikulu+ hikwalaho ka ndzhwalo wa hosi ni tihosana.11 “Hikuva Efrayimi u andzise tialitari leswaku a dyoha.+ U ve ni tialitari leswaku a dyoha.+12 Ndzi n’wi tsalele swilo swo tala swa nawu wa mina;+ swi tekiwe tanihi nchumu lowu nga tolovelekangiki.+13 Va hambete va endla xitlhavelo xa nyama xi va nyiko ya mina leyi yi nga switlhavelo,+ va hambete va dya leswi Yehovha a nga swi tsakelangiki.+ Sweswi u ta tsundzuka xihoxo xa vona, a endla leswaku va tihlamulela hikwalaho ka swidyoho swa vona.+ Va hambete va tlhelela aEgipta.+14 Israyele u sungule ku rivala Muendli wakwe,+ a aka titempele;+ loko ku ri Yuda, u engetele miti leyi yi tiyisiweke.+ Kunene ndzi ta rhumela ndzilo emitini ya yena kutani wu ta lovisa swihondzo swo tshama eka swona swa wun’wana ni wun’wana.”+


text:
Ku Langutana Ni Ku Feriwa Hi Munghana Wa Vukati
BIBELE yi swi veka erivaleni yi ku: Wanuna u fanele a “[rhandza] nsati wakwe hilaha a tirhandzaka hakona.” Wansati na yena u fanele a “va ni xichavo xo enta eka nuna wakwe.” Havumbirhi bya vona va fanele va hetisisa swiphemu swa vona tanihi “nyama yin’we.” (Efe. 5:33; Gen. 2:23, 24) Hi ku famba ka nkarhi, vanhu vambirhi lava tekaneke va tinyiketela hi ku helela, un’wana eka lowun’wana naswona va ya emahlweni va rhandzana swinene. Ku tinyiketela koloko ku nga ha fanisiwa ni timitsu ta misinya yimbirhi leyi byariweke ekusuhi na kusuhi. Ndlela leyi vatekani lava tsakeke va titwaka ha yona ya kula.
Kambe ku vuriwa yini loko nuna kumbe nsati a fa? Xiboho lexi va hlanganiseke xa tsemeka. La saleke u sala a ri ni gome ni xivundza naswona swi nga endleka a hlundzuka kumbe a tivona nandzu. Loko Daniella a ri ni malembe ya 58 a tekiwile a a tiva vanhu vo tala lava feriweke hi vanghana va vona va vukati. * Kambe endzhaku ka loko nuna wa yena a file, u te: “A ndzi nga si tshama ndzi yi twisisa mhaka leyi. A wu nge yi twisisi kukondza u langutana na yona.”
KU VAVA LOKU TIKOMBAKA KU NGA HELI
Valavisisi van’wana va vula leswaku a wu kona ntshikilelo lowu vavaka swinene ku tlula ntshikilelo wa ku feriwa hi munhu loyi a wu tekane na yena loyi a wu n’wi rhandza. Vanhu vo tala lava feriweke va pfumelelana na yona mhaka yoleyo. Nuna wa Millie u ni malembe yo tala a file. Loko a hlamusela vutomi bya yena tanihi noni u ri: “Ndzi titwa onge ndzi lamarile.” A a hlamusela xiyimo xa mintlhaveko yakwe lexi a xi vangiwa hi ku feriwa hi nuna wakwe loyi a a ri ni malembe ya 25 a tekane na yena.
Susan a a anakanya leswaku tinoni leti a ti rila vanuna va tona malembe yo tala endzhaku ka ku fa ka vona a to swi hundzeleta. Hi ku famba ka nkarhi, nuna wakwe loyi a va ri ni malembe ya 38 va tekanile u file. Se ku hundze malembe yo tlula 20, kambe u ri: “Ndzi anakanya hi yena siku ni siku.” U tala ku xiririka mihloti hileswi a n’wi tsundzukaka swinene.
Bibele ya swi tiyisekisa leswaku ku vava loku twiwaka hi munhu loko a feriwe hi munghana wa vukati ka tika swinene naswona ku teka nkarhi wo leha. Endzhaku ka ku fa ka Sara, Abrahama nuna wakwe ‘u fikile a ta ba nkosi wa Sara ni ku n’wi rila.’ (Gen. 23:1, 2) Hambileswi a a pfumela eku pfuxiweni ka vafi, Abrahama u ve ni gome lerikulu loko a feriwa hi murhandziwa wakwe. (Hev. 11:17-19) Endzhaku ka ku fa ka nsati wakwe Rahele, Yakobe a nga hatlanga a n’wi rivala. U vulavule ha yena hi ndlela ya rirhandzu eka vana vakwe va majaha.—Gen. 44:27; 48:7.
Hi fanele hi dyondza yini eka swikombiso leswi swa le Matsalweni? Lava feriweke hi vanghana va vona va vukati va heta malembe yo tala va ha twa ku vava. A hi fanelanga hi teka mihloti ya vona ni gome ra vona tanihi xikombiso xa ku tsana, kambe hi fanele hi yi teka yi ri ndlela leyi kombisaka leswaku va titwa va lahlekeriwile swinene. Va nga ha lava leswaku hi va twela vusiwana hi tlhela hi va seketela ku ringana nkarhi wo leha.
KU LANGUTANA NI SIKU HA RIN’WE
Loko munhu a feriwa hi munghana wakwe wa vukati, vutomi a byi nambi byi tlhelela eka ndlela leyi a byi ri ha yona loko a nga si nghenela vukati. Endzhaku ka malembe yo tala a nghenele vukati, nuna hi ntolovelo u tiva ndlela yo chavelela nsati wakwe ni yo n’wi khutaza loko a ri ni gome kumbe a karhatekile. Loko nuna se a file, munhu loyi a a tshamela ku n’wi kombisa rirhandzu a tlhela a n’wi chavelela a nga ha ri kona. Hilaha ku fanaka, hi ku famba ka nkarhi nsati na yena u dyondza ndlela yo endla nuna wakwe a titwa a sirhelelekile naswona a tsakile. A ku na nchumu lowu fanaka ni ku n’wi khumba ka yena hi ndlela leyinene, marito yakwe yo chavelela ni ndlela leyi a swi khathalelaka ha yona swilo leswi nuna wakwe a swi tsakelaka ni swilaveko swakwe. Loko nsati wakwe a fa, a nga ha titwa a ri xikangalafula. Hikwalaho, van’wana lava feriweke va karhateka hi vumundzuku naswona va ni ku chava. Bibele yi nga va pfuna njhani leswaku va titwa va sirhelelekile naswona va ri ni ku rhula?
“Mi nga tshuki mi vilela hi siku leri tlhandlamaka, hikuva siku leri tlhandlamaka ri ta va ni mivilelo ya rona. Vubihi bya siku rin’wana ni rin’wana byi enele rona.” (Mat. 6:34) Marito wolawo ya Yesu ma tirha ngopfu eka swilaveko swa nyama evuton’wini, kambe ma pfune vo tala leswaku va tiyisela loko va feriwe hi munghana wa vukati la rhandzekaka. Endzhaku ka tin’hweti to tala a feriwe hi nsati, nuna un’wana la vuriwaka Charles u tsale a ku: “Ndza ha n’wi tsundzuka Monique, naswona minkarhi yin’wana ndzi n’wi tsundzuka ngopfu. Hambiswiritano, ndza swi xiya leswaku leswi swi tolovelekile ni leswaku loko nkarhi wu ri karhi wu famba ku vava loku ndzi ku twaka ku ta hetelela ku hungutekile.”
Charles a a fanele a tiyisela “loko nkarhi wu ri karhi wu famba.” U swi endlise ku yini sweswo? U te, “Yehovha u ndzi pfunile leswaku ndzi swi kota ku langutana ni siku ha rin’we.” Charles a nga hluriwanga hi gome. Ku vava loku a a ku twa a ku helanga hi siku rin’we, kambe a ku n’wi hlulanga. Loko u feriwe hi munghana wa vukati, u nga karhateki hi siku leri landzelaka. A wu swi tivi leswaku siku leri landzelaka ri ta ku khutaza njhani.
Rifu a ri nga ri xiphemu xa xikongomelo xa Yehovha xo sungula. Ku ri na sweswo, i “mintirho ya Diyavulosi.” (1 Yoh. 3:8; Rhom. 6:23) Sathana u tirhisa rifu ni ku chava rifu leswaku a lawula vanhu ku fana ni mahlonga ni ku va endla va nga vi na ntshembo. (Hev. 2:14, 15) Sathana wa tsaka loko munhu a lahlekeriwa hi ntshembo wa ku kuma ntsako wa xiviri ni ku eneriseka, hambi ku ri emisaveni leyintshwa ya Xikwembu. Hikwalaho, ku vava lokukulu loku twiwaka hi munhu la feriweke hi munghana wa vukati ku vangiwa hi xidyoho xa Adamu ni ku xandzuka ka Sathana. (Rhom. 5:12) Yehovha u ta ku herisa ku onhaka loku vangiweke hi Sathana naswona u ta hlula tlhari rakwe ra tihanyi, ku nga rifu. Vanhu lava ntshunxiweke eka ku chava loku Sathana a ku tirhisaka va katsa vanhu vo tala lava feriweke hi vanghana va vona va vukati, ku fana na wena.
Malunghana ni lava nga ta pfuxeriwa ku hanya laha misaveni, a swi kanakanisi leswaku ku ta cinca swo tala exikarhi ka vuxaka bya vanhu. Anakanya hi vatswari ni vakokwana lava nga ta pfuxiwa eku feni ivi va endliwa lava hetisekeke swin’we ni vana va vona ni vatukulu va vona. Vanhu a va nge he dyuhali. Xana vana va nga ha boheka ku dyondza ku teka vakokwa wa vona hi ndlela leyi hambaneke swinene ni leyi va va tekaka ha yona namuntlha? Naswona xana a hi pfumeli leswaku ku cinca koloko ku ta va xiphemu xa ku antswisiwa ka ndyangu wa vanhu?
Ku ni swivutiso swo tala leswi nga ha anakanyiwaka malunghana ni vanhu lava nga ta pfuxiwa eku feni, tanihi lava feriweke hi vanghana va vukati vambirhi kumbe ku tlula. Vasaduki va vutise xivutiso malunghana ni wansati loyi nuna wakwe wo sungula a feke, ivi ku fa ni wa vumbirhi, kutani va hetelela va fe va hlayile vavanuna lava. (Luka 20:27-33) Xana byi ta va byihi vuxaka bya vanhu volavo loko va pfuxiwile eku feni? A hi swi tivi naswona a swi pfuni ku kumbetela kumbe ku karhateka hi swilo swoleswo leswi hi nga swi tiviki. Leswi hi faneleke hi swi endla sweswi, i ku tshemba Xikwembu. Nchumu wun’we lowu hi nga tiyisekaka ha wona hileswaku, xin’wana ni xin’wana lexi Yehovha a nga ta xi endla enkarhini lowu taka xi ta va xinene, ku ta va nchumu lowu nga languteriwaka hi mahlo-ngati hayi lowu nga chaviwaka.
NTSHEMBO WA KU PFUXIWA KA VAFI WA HI CHAVELELA
Dyondzo yin’wana leyi nga erivaleni leyi kumekaka eRitweni ra Xikwembu i ya leswaku varhandziwa lava feke va ta pfuxiwa eku feni. Marungula ya le Bibeleni ya ku pfuxiwa ka vanhu enkarhini lowu hundzeke ma swi tiyisekisa leswaku “hinkwavo lava nga eka masirha-bako ya xitsundzuxo va . . . ta twa rito ra [Yesu] kutani va huma.” (Yoh. 5:28, 29) Vanhu lava nga ta va va hanya hi nkarhi wolowo va ta tsaka loko va tlhela va hlangana ni vanhu lava pfuxiweke eku feni. Hi hala tlhelo, a hi nge swi koti ku anakanya ntsako lowu lava nga ta pfuxiwa eku feni va nga ta va na wona.
Loko vafi va ri karhi va pfuxiwa, vanhu va ta tsaka hi ndlela leyi va nga si tshamaka va tsaka ha yona. Vanhu va tibiliyoni lava a va file va ta tlhela va hanya. (Mar. 5:39-42; Nhlav. 20:13) Ku anakanyisisa hi singita leri ra le nkarhini lowu taka swi fanele swi chavelela vanhu hinkwavo lava feriweke hi varhandziwa va vona.
Xana ku ta va ni munhu la nga ta va ni xivangelo lexi twalaka xo va ni gome loko vanhu va pfuxiwa eku feni? Nhlamulo ya Bibele i e-e. Hi ku ya hi Esaya 25:8, Yehovha “entiyisweni u ta mita rifu hi masiku.” Sweswo swi katsa ku herisiwa hi ku helela ka vuyelo lebyi vavaka bya rifu, hikuva vuprofeta byolebyo byi ya emahlweni byi ku: “Yehovha, Hosi leyi Lawulaka yi ta sula mihloti eswikandzeni hinkwaswo.” Loko sweswi u ri ni gome hikwalaho ka leswi u feriweke, entiyisweni ku pfuxiwa ka vafi ku ta ku nyika xivangelo xo tsaka.
A nga kona munhu la swi twisisaka hi ku helela swilo hinkwaswo leswi Xikwembu xi nga ta swi endla emisaveni leyintshwa. Yehovha u ri: “Tanihi leswi matilo ma tlakukeke ku tlula misava, hikwalaho tindlela ta mina ti tlakukile ku tlula tindlela ta n’wina, ni miehleketo ya mina ku tlula miehleketo ya n’wina.” (Esa. 55:9) Xitshembiso xa Yesu malunghana ni ku pfuxiwa ka vafi loku nga ta va kona xi hi nyika nkarhi wo tshemba Yehovha, hilaha Abrahama a endleke hakona. Nchumu wa nkoka lowu Mukreste un’wana ni un’wana a faneleke a wu endla sweswi i ku endla leswi Xikwembu xi hi kombelaka leswaku hi swi endla xisweswo hi ‘hlayiwa leswaku hi faneriwa hi ku kuma mafambiselo wolawo ya swilo’ swin’we ni lava nga ta pfuxiwa eku feni.—Luka 20:35.
XIVANGELO XO VA NI NTSHEMBO
Ematshan’weni ya ku nga dyi byi rhelela, hlakulela ntshembo. Hi ku ya hi langutelo ra vanhu, vumundzuku a byi nge tsakisi. Kambe Yehovha u hi tshembisa swilo leswinene ngopfu. A hi nge yi tivi hi ku kongoma ndlela leyi Yehovha a nga ta swi enerisa ha yona swilaveko swa hina ni ku navela ka hina, kambe a hi fanelanga hi kanakana leswaku u ta swi enerisa. Muapostola Pawulo u tsale a ku: “Ntshembo lowu voniwaka a hi ntshembo, hikuva loko munhu a vona xilo, xana u veka ntshembo wa yena eka xona? Kambe loko hi ri ni ntshembo eka lexi hi nga xi voniki, hi hambeta hi xi rindzela hi ku tiyisela.” (Rhom. 8:24, 25) Ku swi tshemba hi mbilu hinkwayo leswi Xikwembu xi swi tshembiseke swi ta ku pfuna leswaku u tiyisela. Loko u tiyisela, u ta tiphina hi vumundzuku lebyi tsakisaka laha Yehovha a nga ta “ku nyika leswi komberiwaka hi mbilu ya wena.” U ta enerisa “ku navela ka xilo xin’wana ni xin’wana lexi hanyaka.”—Ps. 37:4; 145:16; Luka 21:19.
Loko Yesu a ri kusuhi ni ku dlayiwa, vaapostola vakwe va ve ni gome lerikulu. Yesu u va chavelele hi marito lawa: “Mi nga pfumeleli timbilu ta n’wina ti karhateka. Kombisani ripfumelo eka Xikwembu, mi kombisa ripfumelo ni le ka mina.” U te: “A ndzi nge mi siyi mi ri swisiwana. Ndza ta eka n’wina.” (Yoh. 14:1-4, 18, 27) Marito yakwe a ma ta endla leswaku eka malembe-xidzana lawa a ma ta landzela, valandzeri vakwe lava totiweke va va ni xivangelo xo va ni ntshembo va tlhela va tiyisela. Lava navelaka ku vona varhandziwa va vona loko va pfuxiwa eku feni na vona a va na xivangelo xo va ni gome. Yehovha ni N’wana wa yena a va nge va tshiki va ri ni gome ra ku feriwa. U nga tiyiseka hi mhaka yoleyo!
^ ndzim. 3 Mavito ma cinciwile.


text:
NHLOKO-MHAKA YA XIFUNENGETO | NYIMPI LEYI CINCEKE MISAVA
Sathana Hi Yena A Vangaka Nyimpi Ni Ku Xaniseka
Nyimpi yo Sungula ya Misava yi hele hi November 11, 1918. Vanhu va fambe eswitarateni va tsakile. Kambe ntsako wolowo a wu tlhaveriwanga hi dyambu. Hi ku hatlisa, endzhaku ka nyimpi ya misava ku landzele nxungeto wun’wana lowu nga ni khombo ku tlula xibamu.
Ntungu lowu dlayaka lowu tiviwaka tanihi mukhuhlwana wa le Spain wu tlulele masocha ya le Furwa hi June 1918. Hi ku hatlisa, xitsongwatsongwana lexi xi tikombise xi ri lexi dlayaka. Hi xikombiso, ku nga si hela tin’hweti ti nga ri tingani, xi dlaye masocha ya le Amerika le Furwa ku tlula ndlela leyi valala va wona va ma dlayeke ha yona. Loko masocha ma tlhelela emakaya loko nyimpi yi hela ma fambe ni mukhuhlwana wolowo, hi ku hatlisa wu hangalake ni misava hinkwayo.
Emalembeni wolawo ya le ndzhaku ka nyimpi ku ve ni ndlala ni ku wa ka ikhonomi. Etikweni hinkwaro ra Yuropa ku ve ni ndlala loko nyimpi yi hela hi 1918. Hi 1923, mali ya tiko ra Jarimani a yi nga ha ri na ntikelo. Endzhaku ka malembe ya tsevu, ikhonomi ya misava hinkwayo yi wile. Eku heteleleni hi 1939, nyimpi ya vumbirhi ya misava yi sungurile, leyi hi tindlela tin’wana yi yiseke emahlweni nyimpi yo sungula ya misava. I yini lexi a xi vanga sweswo?
XIKOMBISO XA MASIKU YA MAKUMU
Vuprofeta bya Bibele byi hi byela swivangelo swa swiendlakalo swin’wana ematin’wini, ngopfu-ngopfu Nyimpi yo Sungula ya Misava. Yesu Kreste u wu vule ka ha ri emahlweni nkarhi lowu ‘tiko a ri ta pfukela tiko rin’wana’ ni ku kayivela ka swakudya swin’we ni mintungu leswi a swi ta karhata vanhu emisaveni. (Matewu 24:3, 7; Luka 21:10, 11) U byele vadyondzisiwa vakwe leswaku makhombo wolawo a ma ta va xikombiso xa masiku ya makumu. Vuxokoxoko lebyi engetelekeke byi kumeka ebukwini ya Nhlavutelo, leyi kombisaka ndlela leyi makhombo lama nga laha misaveni ma fambisanaka ha yona ni nyimpi leyi veke kona etilweni.—Vona bokisi leri nge “Nyimpi eMisaveni Ni Le Tilweni.”
Buku leyi ya Bibele yi hlamusela vagadi va mune va tihanci, lava minkarhi yin’wana va vitaniwaka vagadi va tihanci va Nhlavutelo. Vagadi vanharhu va tihanci va yimela makhombo lama fanaka ni lawa Yesu a profeteke ha wona, ku nga nyimpi, ndlala ni ntungu. (Vona bokisi leri nge “Xana Leswi Fanekiseriwaka Hi Vagadi Va Mune Va Tihanci Swi Le Ku Hetisekeni?”) Swi le rivaleni leswaku nyimpi yo sungula ya misava yi vange maxangu lawa na sweswi ma ha riki kona. Bibele yi paluxa leswaku Sathana hi yena muvangi wa wona. (1 Yohane 5:19) Xana u ta kala a siveriwa?
Buku ya Nhlavutelo yi tlhela yi hi tiyisekisa leswaku Sathana u saleriwe hi “nkarhi wo koma.” (Nhlavutelo 12:12) Hi yona mhaka a hlundzukeke swinene ni ku tlhela a vanga makhombo laha misaveni. Hi nkarhi lowu fanaka, makhombo lawa hi ma vonaka ya kombisa leswaku Sathana u heleriwe hi nkarhi.
KU HERISIWA KA MINTIRHO YA DIYAVULOSI
Hakunene Nyimpi yo Sungula ya Misava yi endle ku cinca lokukulu ematin’wini. Yi vange leswaku ku tshama ku ri karhi ku lwiwa, vanhu va pfukela mimfumo naswona va nga ha va tshembi varhangeri. Nakambe yi nyikela vumbhoni bya leswaku Sathana u hlongoriwile etilweni. (Nhlavutelo 12:9) Mufumi loyi wa misava, loyi a nga vonakiki u fuma ku fana ni mufumi wa tihanyi loyi a tivaka leswaku u saleriwe hi nkarhi wo koma. Loko nkarhi wolowo wu hela, maxangu lama vangiweke hi Nyimpi yo Sungula ya Misava ya ta hela.
Hikwalaho ko pfuniwa hi vuprofeta bya Bibele, u ni xivangelo lexi twalaka xo tshemba leswaku Yesu Kreste, Hosi ya hina ya le tilweni, ku nga ri khale u ta “herisa mintirho ya Diyavulosi.” (1 Yohane 3:8) Vanhu va timiliyoni ana se va khongelela Mfumo wa Xikwembu leswaku wu ta. Xana na wena wa wu khongelela? Ha wu tlangela Mfumo lowu, lowu eka wona vanhu vo tshembeka eku heteleleni va nga ta vona ku rhandza ka Xikwembu ku endliwa laha misaveni, ku nga ri ka Sathana. (Matewu 6:9, 10) Ehansi ka Mfumo wa Xikwembu, a ku nge he pfuki ku ve ni nyimpi ya misava kumbe tinyimpi tin’wana! (Pisalema 46:9) Dyondza hi Mfumo wolowo, kutani u langutela nkarhi lowu eka wona misava yi nga ta tala hi ku rhula!—Esaya 9:6, 7.
^ ndzim. 20 Vona ndzima 8 ya buku leyi nge Xana Bibele Yi Dyondzisa Yini Hakunene? leyi kandziyisiweke hi Timbhoni ta Yehovha.


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Samuwele 24:1-25
24 Ku hlundzuka ka Yehovha ku tlhela+ ku va kukulu eka Israyele, loko un’wana a hlohlotele Davhida ku lwa na vona, a ku: “Famba u ya hlaya+ Israyele hinkwaro na Yuda.”2 Kutani hosi yi byela Yowabu+ murhangeri wa mavandla ya nyimpi, loyi a a ri na yona, yi ku: “Ndzi kombela u famba-famba etinyimbeni hinkwato ta Israyele, ku sukela eDani ku ya eBera-xeba,+ n’wina mi tsarisa vanhu,+ kunene ndzi ta tiva nhlayo ya vanhu.”+3 Kambe Yowabu a ku eka hosi: “Onge Yehovha Xikwembu xa wena a nga engetela vanhu ka dzana ku ringana leswi va nga swona, mahlo ya hosi yanga leyi nga mufumi ma swi vona. Kambe loko ku ri hosi yanga leyi nga mufumi, ha yini yi tsakele nchumu lowu?”+4 Eku heteleleni rito ra hosi ri hlula+ ra Yowabu ni ra varhangeri va mavandla ya nyimpi. Hiloko Yowabu ni varhangeri va mavandla ya nyimpi va huma emahlweni ka hosi va ya tsarisa+ vanhu va Israyele.5 Kutani va pela Yordani va dzima mixaxa le Arowere+ exineneni xa muti lowu nga exikarhi ka nkova, etlhelweni ra va ka Gadi,+ ni ra Yazere.+6 Endzhaku ka sweswo, va fika eGiliyadi+ ni le tikweni ra Tahatimi-hodaxi va ya emahlweni eDani-yani va rhendzelekela eSidoni.+7 Hiloko va fika exisirhelelweni xa Tiri+ ni le mitini hinkwayo ya Vahivhi+ ni ya Vakanana, va fika emakumu ka Yuda eNegebu+ le Bera-xeba.+8 Hikwalaho va rhendzeleka etikweni hinkwaro va ya fika eYerusalema, eku heleni ka tin’hweti ta kaye ni masiku ya 20.9 Kutani Yowabu a humesa nhlayo ya ku tsarisiwa+ ka vanhu eka hosi; tiko ra Israyele ri ringana vavanuna va vurhena va 800 000 lava va khomaka banga, vavanuna va Yuda a ku ri vavanuna va 500 000.+10 Kutani mbilu ya Davhida yi sungula ku n’wi dya+ endzhaku ka loko a hlaye vanhu hi ndlela yoleyo. Hikwalaho Davhida a byela Yehovha a ku: “Ndzi dyohe+ ngopfu swinene hi leswi ndzi swi endleke. Sweswi, Yehovha ndzi kombela u tshika xihoxo xa nandza wa wena xi hundza;+ hikuva ndzi endle vuphukuphuku lebyikulu.”+11 Loko Davhida a pfuka nimixo, rito ra Yehovha ri fika eka Gadi+ lowa muprofeta, loyi a vonaka swivono swa Davhida,+ ri ku:12 “Famba u ya byela Davhida u ku, ‘Yehovha u te: “Ndzi veka swilo swinharhu eka wena.+ Tihlawulele xin’we xa swona leswaku ndzi ku endla xona.”’”+13 Hikwalaho Gadi a fika eka Davhida a n’wi byela, a ku eka yena:+ “Xana ku fanele ku ta malembe ya nkombo ya ndlala etikweni ra wena,+ kumbe tin’hweti tinharhu u baleka emahlweni ka swirha swa wena,+ swona swi ku hlongorisa, kumbe ku humelela masiku manharhu ya ntungu etikweni ra wena?+ Sweswi swi tive, u ndzi byela leswi ndzi nga ta swi angula Loyi a ndzi rhumeke.”14 Kutani Davhida a ku eka Gadi: “Swa ndzi karhata swinene. Ndzi kombela hi wela evokweni ra Yehovha,+ hikuva tintswalo ta yena ti tele;+ kambe u nga ndzi wiseli evokweni ra munhu.”+15 Hiloko Yehovha a vanga ntungu+ eIsrayele ku sukela nimixo ku ya fika enkarhini lowu vekiweke, lerova eka vanhu, ku sukela eDani ku ya eBera-xeba,+ ku fa vanhu vo ringana 70 000.+16 Ntsumi+ yi tshika voko ra yona ri tshambuluteriwe eYerusalema leswaku yi wu lovisa; kutani Yehovha a tisola+ hikwalaho ka khombo leri, hiloko a byela ntsumi leyi a yi lovisa vanhu, a ku: “Swi ringene! Sweswi yisa voko ra wena ehansi.” Ntsumi ya Yehovha a yi ri ekusuhi ni xivuya xa Arawuna+ lowa Muyebusi.+17 Davhida a ya emahlweni a byela Yehovha, loko a vona ntsumi leyi a yi dlaya vanhu, ina, u ye emahlweni a ku: “Waswivo, hi mina la dyoheke naswona hi mina la endleke xihoxo; kambe tinyimpfu+ leti—ti endle yini? Ndzi kombela leswaku voko ra wena ri ta ehenhla ka mina+ ni le henhla ka yindlu ya tatana.”18 Endzhaku Gadi a fika eka Davhida esikwini rero, a ku eka yena: “Tlhandluka u ya yimisela Yehovha alitari exivuyeni xa Arawuna lowa Muyebusi.”+19 Davhida a tlhandluka hi ku landza rito ra Gadi, hi ku landza leswi Yehovha a swi leriseke.+20 Loko Arawuna a languta ehansi kutani a vona hosi ni malandza ya yona va hundza va ta eka yena, xikan’we-kan’we Arawuna a huma a nkhinsama+ eka hosi, xikandza xakwe xi langute emisaveni.+21 Kutani Arawuna a ku: “Ha yini hosi yanga leyi nga mufumi yi ta eka nandza wa yona?” Hiloko Davhida a ku: “Leswaku ndzi xava+ xivuya xa wena ndzi akela Yehovha alitari, leswaku ntungu+ wu hela eka vanhu.”22 Kambe Arawuna a ku eka Davhida: “Hosi yanga leyi nga mufumi a yi xi teke+ yi endla leswi nga swinene ematihlweni ya yona. Languta tihomu ta gandzelo ro hisiwa ni xileyi xo hula ni switirho swa tihomu, leswaku swi va tihunyi.+23 Hinkwaswo Wena hosi, Arawuna u swi nyika hosi.” Arawuna a ya emahlweni a byela hosi a ku: “Onge Yehovha Xikwembu xa wena a nga ku tsakela.”+24 Hambiswiritano, hosi yi ku eka Arawuna: “E-e, kunene ndzi ta xi xava eka wena hi nxavo;+ a ndzi humesi switlhavelo swo hisiwa eka Yehovha Xikwembu xa mina handle ka nxavo.”+ Hikwalaho Davhida a xava+ xivuya ni tihomu hi tixikele ta silivhere ta 50.25 Kutani Davhida a akela Yehovha alitari+ kwalaho, a humesa switlhavelo swo hisiwa ni switlhavelo swa xinakulobye, Yehovha a pfumela leswaku a komberiwa+ hikwalaho ka tiko, lerova ntungu wu suka ehenhla ka Israyele.


text:
Vantshwa Va Vutisa
I Yini Leswi Ndzi Nga Swi Langutelaka eVukatini?—Xiyenge 2
ENKANDZIYISWENI WA HINA LOWU HUNDZEKE, hi kambisise swilo leswi vuyerisaka ni mintlhontlho yin’wana leyi u nga yi langutelaka evukatini.
ENKANDZIYISWENI LOWU, hi ta kambisisa leswaku ha yini u fanele u langutela swilo leswi a wu nga swi rindzelanga.
Tsala ✔ etlhelo ka bokisi leri nga ni marito lawa u pfumelelanaka na wona ivi u tsala tinomboro hi ku landzelana ka tona hi ku ya hi leswi nga swa nkoka eka wena.
Ndzi langutele leswaku munhu loyi ndzi nga ta tekana na yena . . .
- a va a sasekile
- a ndzi endla ndzi tinyungubyisa
- a va ni tipakani to fana ni ta mina
- a rhandza vuhungasi byo fana ni bya mina
Loko u ri eku laveni ka munhu loyi u nga ta tekana na yena, a swi bihanga ku langutela swilo leswi boxiweke eka tlula leri hundzeke. Swi nga ha endleka u kuma munhu loyi a nga ni swilo sweswo hinkwaswo. Kambe ntiyiso wa mhaka hileswaku hi ku famba ka nkarhi vanhu va cinca ni swiyimo swa cinca.
Makumu ya mhaka: Leswaku u endla vukati bya wena byi humelela, u fanele u langutela swilo leswi a wu nga swi rindzelanga.
Mhaka yo tsakisa. Swilo swin’wana leswi a wu nga swi rindzelanga evukatini swi nga ha ku tsakisa swinene.
“Leswi se hi tekaneke, swi ndzi tsakisa ngopfu ku lemuka leswaku Maria * u rhandza ku hleka ku tlula leswi a ndzi n’wi tivisa xiswona loko hi nga si tekana. Leswi na mina ndzi rhandzaka ku hleka, swiphiqo leswi hi vaka na swona evuton’wini a swi vi nchumu lowukulu.”—Mark.
Mhaka yo biha. Swilo swin’wana leswi a wu nga swi rindzelanga evukatini swi nga ha ku heta matimba. Ehleketa hi xikombiso lexi.
A hi nge wena ni munhu loyi u nga ta tekana na yena mi tivekele pakani yo va varhumiwa etikweni rimbe. Kambe a wu ta titwa njhani loko endzhaku ka loko mi tekanile, o khomiwa hi vuvabyi lebyi nga ni khombo swinene ivi mi nga ha swi koti ku fikelela pakani ya n’wina? Entiyisweni sweswo swi nga endleka hikuva Bibele yi vula leswaku “swilo swo biha swi humelela hinkwavo!” (Eklesiasta 9:11, Bibele ya Holy Bible—Easy-to-Read Version) A swi kanakanisi leswaku a wu ta karhateka hileswi a vabyaka naswona a wu ta hela matimba hileswi u tsandzekeke ku fikelela pakani ya wena. Hambiswiritano, loko wo humeleriwa hi xiyimo xo tano lexi a wu nga xi rindzelanga, u ta xi amukela hi mbilu yo basa ivi u fambisana na xona. Phela u tekane ni munhu ku nga ri pakani.
Makumu ya mhaka: Hilaha Bibele yi vulaka hakona, vanhu lava nghenelaka vukati va ta va ni “nhlomulo” minkarhi yin’wana. (1 Vakorinto 7:28) Minkarhi yin’wana nhlomulo wolowo wu nga ha vangiwa hi swiyimo leswi nga rindzeriwangiki.
U nga swi lunghekela njhani swiyimo swo tano? Loko u nghenela vukati, u fanele u hlakulela swilo swimbirhi.
1. LANGUTELO LERINENE
Ku nga khathariseki leswaku wena ni munhu loyi u lavaka ku tekana na yena mi nga ha va mi twanana ku fikela kwihi, u fanele u langutela leswaku
- a mi nge pfumelelani eka swilo hinkwaswo minkarhi hinkwayo.
- a mi nge rhangisi swilo leswi fanaka minkarhi hinkwayo.
- a mi nge rhandzi swilo leswi fanaka minkarhi hinkwayo.
- rirhandzu ra n’wina a ri nge tshami ri ri eku pfurheni minkarhi hinkwayo.
Swilo leswi xaxametiweke laha henhla swi tolovelekile evukatini. Kambe a swi nge byi hahluli vukati bya n’wina handle ka loko mo swi pfumelela! Tsundzuka leswaku Bibele yi vula leswaku rirhandzu “ri tiyisela swilo hinkwaswo” naswona “a ri heli.”—1 Vakorinto 13:4, 7, 8.
Ntiyiso wa mhaka: Eku heteleleni, leswi nga ta tiyisa kumbe ku hahlula vukati bya wena a hi swiphiqo leswi u langutanaka na swona kambe i ndlela leyi u swi tlhantlhaka ha yona.—Vakolosa 3:13.
2. KU TSHEMBEKA EKA YENA
Loko n’wina mi tiyimisele ku tshama swin’we hambi ko ba lexi dumaka, mi ta swi kota ku hlula swiphiqo leswi mi nga swi rindzelangiki.—Matewu 19:6.
Vanhu van’wana va vula leswaku ku tshembeka eka munhu loyi u tekaneke na yena swi endla leswaku vukati byi tika swinene. Kambe ntiyiso wa mhaka hileswaku swi endla leswaku vukati byi nga tiki. Ku tshembeka ku tiyisa vukati bya n’wina. Loko mi humeleriwa hi swiphiqo leswi a mi nga swi rindzelanga, mi ta lava tindlela to swi tlhantlha, ku nga ri ku swi balekela hi ku dlaya vukati.
Leswaku u hlakulela ku tshembeka eka yena, u fanele u ehleketisisa hi leswi vukati byi vulaka swona hakunene, ku nga ri leswi wena u byi tekaka ha yona. Leswaku u vona ndlela leyi sweswo swi hambanaka ha yona, endla xitoloveto lexi landzelaka.
1. A hi nge u nyikiwe thikithi ra xihaha-mpfhuka leswaku u endzela tiko rin’we emisaveni. Hi rihi tiko leri u nga hlawulaka ku ri endzela naswona ha yini?
Tiko:
Xivangelo:
- ri ni tindhawu to saseka
- ri ni ndhavuko wo tsakisa
- ri ni maxelo lamanene
- ri tele vuhungasi
- ni swin’wana
2. A hi nge u nyikiwe thikithi ro famba ntsena naswona tiko leri u yaka eka rona u ta tshama eka rona vutomi bya wena hinkwabyo.
Sweswi hi rihi tiko leri u nga ri hlawulaka?
- Tiko:
- kumbe A ndzi ta hlawula ku tshama etikweni leri ndzi nga eka rona.
Eka xitoloveto lexi nga laha henhla, swi nga ha endleka leswaku tiko leri u ri hlawuleke eka xivutiso xo sungula a ri fani ni leri u ri hlawuleke eka lexa vumbirhi. Hambiloko u hlawule tiko rin’we eka swivutiso haswimbirhi, a swi kanakanisi leswaku u ehleketisise swinene hi nhlamulo ya wena ya xivutiso lexa vumbirhi. Ematshan’weni yo tivona hi mahlo ya mianakanyo u ganame elwandle kumbe u ri karhi u khandziya tintshava tanihi muendzi, u boheke ku tivona hi mahlo ya mianakanyo u ri karhi u tiphina hi swilo swo tsakisa ni ku langutana ni mintlhontlho ya siku ni siku tanihi muaka-tiko wa kwalaho.
Yoleyo i ndlela leyi u faneleke u byi teka ha yona vukati. Phela hi ku famba ka nkarhi swiyimo swi nga ha cinca. A swi kanakanisi leswaku ni swiyimo swa n’wina swi nga ha cinca. Kambe ku humelela ka vukati bya n’wina swi titshege hi vuswikoti bya wena byo lunghekela swilo leswi a wu nga swi rindzelanga ni ku langutana na swona hi ndlela leyinene loko swo tshuka swi humelela.
Xivutiso xo anakanyisisa ha xona: U langutana njhani ni swiyimo leswi u nga swi rindzelangiki evuton’wini sweswi tanihi leswi u nga siki nghenelaka vukati?
^ ndzim. 15 Mavito man’wana ma cinciwile exihlokweni lexi.
HA YINI U NGA VUTISI VATSWARI VA WENA?
Hi yihi mikateko ni mintlhontlho leyi a mi nga yi rindzelanga leyi mi langutaneke na yona loko ma ha ku tekana? Ndzi nga swi lunghekela njhani swilo leswi ndzi nga swi rindzelangiki loko ndzi nghenela vukati?


text:
Rhavi Ni Rungula Ro Valanga
Ha ku rhamba hi mandla mambirhi ku ta valanga marhavi ni vugandliselo bya hina. Kuma tindhawu ni minkarhi yo valanga.
Barbados
Watch Tower Bible and Tract Society
Crusher Site Road
Prospect
BB 24012 ST. JAMES
BARBADOS
+1 246-438-0655
+1 246-424-9172 (Fax)
Ku Valanga
Hi Musumbhunuku ku ya fikela hi Ravuntlhanu
8:00 a.m. ku ya eka 11:00 a.m. na 1:00 p.m. ku ya eka 4:00 p.m.
Swi teka awara
Hi Ku Komisa
Ri langutela ntirho wa Timbhoni ta Yehovha eka swihlala leswikulu swa nhungu ni leswitsongo swo tala. Ri hundzuluxela minkandziyiso ya Bibele hi ririmi ra Xicreole.


text:
Xana U Yi Teka Njhani Bibele?
Xana u nga vula leswaku i . . .
buku leyi tsariweke hi vanhu?
buku ya mintsheketo?
Rito ra Xikwembu?
LESWI BIBELE YI SWI VULAKA
“Matsalwa hinkwawo ma huhuteriwe hi Xikwembu.”—2 Timotiya 3:16, Vuhundzuluxeri Bya Misava Leyintshwa.
NDLELA LEYI SWESWO SWI NGA KU VUYERISAKA HA YONA
U ta kuma tinhlamulo leti enerisaka ta swivutiso swa nkoka evuton’wini.—Swivuriso 2:1-5.
U ta kuma nkongomiso lowu tshembekaka wa vutomi bya siku ni siku.—Pisalema 119:105.
U ta va na ntshembo wa xiviri hi vumundzuku.—Varhoma 15:4.
XANA HI NGA SWI TSHEMBA HAKUNENE LESWI BIBELE YI SWI VULAKA?
Ina, hikwalaho ka swivangelo swinharhu:
Ku pfumelelana ka yona loku hlamarisaka. Bibele yi tsariwe hi vanhu va kwalomu ka 40 hi malembe lama tlulaka 1 600. Vo tala va vona a va kalanga va tivana. Kambe, ya pfumelelana naswona yi ni nhloko-mhaka-nkulu yin’we.
Matimu lama tshembekaka. Van’wamatimu lava dumeke, hi xitalo a va boxi ku hluriwa ka vanhu va rikwavo. Ku hambana na vona, vatsari va Bibele hi ku tshembeka va tsale swihoxo swa vona vini ni swa matiko ya vona.—2 Tikronika 36:15, 16; Pisalema 51:1-4.
Vuprofeta lebyi tshembekaka. Bibele yi profete hi ku lovisiwa ka muti wa khale wa Babilona ka ha sele 200 wa malembe. (Esaya 13:17-22) A yi hlamuselanga ntsena ndlela leyi Babilona a wu ta lovisiwa ha yona, kambe yi boxe na vito ra loyi a a ta wu hlula.—Esaya 45:1-3.
Vuprofeta byin’wana byo tala bya le Bibeleni na byona byi hetiseke hi ku helela. Sweswo hi leswi a hi ta swi langutela eka Rito ra Xikwembu.—2 Petro 1:21.
XIVUTISO XO ANAKANYISISA HA XONA
Xana Rito ra Xikwembu ri nga byi antswisa njhani vutomi bya wena?
Bibele yi hlamula xivutiso xexo eka ESAYA 48:17, 18 na 2 TIMOTIYA 3:16, 17.